url: =Galhangpa Pu Tuang Ngam tangthu :: ZOMI DAILY\nposted on 15 April 2015 at 9:24 pm Lomkholna: Article, Thangsiangh\nPu Tuang Ngam tangthu\nKhangtaangthu a kisut ciangin, ahoih dinga kizuuntawm tam mahmah hi. Pawlkhat pen pupa khangmasate nopsakna, gualzawhnate hangin kiphasakin tuangkhawng thei uh hi. Pawlkhatte in maizumlawh aa gen ngamlo uh hi. Taangthu icihpen taangthu bangmah aa saanding ahi hi. Phuahtawm aa zuun zong hoih tuanlo hi. Ahoihleh ahoihlo tungtawnin khangthakte in pilna la-a kipuahsiam ding kisam mahmah hi.\nUS gam pen Taangthu ih sim ciangin Gam-innteek Red-Indiante tawh kido uh hi. Africa gam pan-a kila silate tawh nasiatakin buai uh hi. England Kumpinu khutsungpan suahtakna dingin nuntakna tampi tawh lei uh hi. Minam buaina tawlngalo-in nei uh hi. Khat leh khat kizawhthawhna leh kithahna tawh kidim hi. Khangthakte in tua haksaatna khempeuh imciplo seelsim selo-in pholak uh hi. Taangthu tawh sutkikkik uh hi. Tua haksaatna tungtawnin Constituitions hoihmahmah piangkhiasak uh a, USA gampen leitungah a suaktapen gam ahih banah leitung dangte sangin nasiatakin khangto zaw hi.\nTuhunin zong ih Pu ih Pate thuak haksaatnate hangin kidona leh ki-elnalam manawt zawlo-in hanciamna leh gualzawhnalam leh kipumkhatnalam nawt ihih ding thupi hi. Ih pukhat ih pakhat ii huntomno gualzawh picinna pen khantawn aa minamte lakah mualpho a leituathun hinawnlo hi. Hih khangah bangci kalsuan leeng hoih ding hiam, ci-in mitkhaak sitset a ngaihsuthun ahi hi.\nLeitung minam khempeuh in a suan a muan uh gaalhaang-minthang khat peuhmah nei hamtang uh hi. Taanglai Kawlkumpi gaalhaang minthangte pen, Banduhla, Kyansitta cihkhawng ahi hi. Ei Khamtungah Sukte maanlai-in Tuang Ngam minthang mahmah hi. Pu. Tuang Ngam taangthu ih kikum ding hi.\nPu. Tuang Ngam pianna\nPu Tuang Ngam pen tulaitak Tonzaang township sungaa om Tualmu khua-ah teeng hi. Taanglai-in ih Pu ih Pate pen gaalmat-samat tawh kidem uh ahihmanin, galben saben pen sport nasia mahmah khatin nei uh hi. Tualmu pasal thahaat khempeuh gaal bengin kuankhia uh hi. Numei naupangte bek nusia uh hi. Pu Tuang Ngam pen naupangno hilai hi. Pasal khempeuh gaalbeng dingin a kuan sungin, Khuangnung khuate n hong sim a, a thah bangteng manin ciahpih uh hi. A pu gaalbeng hong tunkik ciangin, khuasung nadai dikdiak a, mihing khatbeek na om nawnlo hi. Tua ciangin la khat phuak hi.\na. Phunggual al bang man nua aa siallum kalawh zua saumang guak sang sumin zemnuam ing e.\nb. Zua saumang guak sangsumin zem nuam ing aw, khuamual guaksa la sumin zom nuam ing e.\nPu Tuang Ngam amanpa pen Khuangnung khua Haatzawte Kim Thang a hi hi. A taikik ding lau a, suntawh zantawh kolbulh hi. A lungmuan dongin khihcip hi. Ama tungpan Mualbeem khua Sukte Pu Khan Thuam in lei hi. Pu Tuang Ngam in thutheihhun a tun ciangin a thuakna teng ngaihsunin laphuak hi.\na. Ih tungsunni vanlai ah kai ciciai e, singhen dawhtuam kol tungah kei kai ing e.\nb. Singhen dawhtuam kol tungah zua pahtaang ah tungsun nin kiillam zong ven ken zong mawng e.\nPu Tuang Ngam pen silate lakpanin ciim mahmah a, thudotin nei uh hi. Sila dangte sangin itzaw uh hi. Tua hun aa Pu Khan Thuam sila khawite,\n1. Pu Tuang Ngam. …………………Phiamphu.\n2. Pu Chongpuithang……………….Galte.\n3. Pu Zunhong ………………………..Thatmun.\n4. Pu Bena, [Bedok]…………………Vunghlu.\n5. Pu Haang put……………………… Vangteh khua\n6. Numei honkhat zong om hi.\nPu Tuang Ngam Saizaangkhua a tunna.\nPu Khan Thuam tapa Pu Gawh Pau in Saizaang khua ah inntuan sawm hi. “ih silate sungpan nadeihpen tonpih in,” acih ciangin Pu Tuang Ngam tonpih hi. Saizaangah hong tangval ta a, Taangko seemsak hi. Amah a kheelbai ahihmanin Gawh Pau sanggamte leh sila pihte in simmawh uh hi. “Tuang Ngam in gaal a mat leh, haanzu leih nadingin guntui tawi ning,” ci-in nuhnau uh hi. Pu Tuang Ngam in ciamteh gige hi.\nA Pu Gawh Pau tawh galbeng dingin kuan uh hi. Aman gaalnih man hi. Vaaitutna zu a neek uh ciangin, laa gen a,\na. Ka pisei tawh ciam ing ee ka ninu tawh, laal nathah leh khangguntui tawi ning ci.\nb. Khang guntui tawi khua suakmual nakhum zuk am, tang laithahlu khuamualah alvan bawm.\nHih la a zak ciangin, ” ih ciamsa hi,” ci-in seng la-in, guntui tawi dingin kipan uh hi. A pute in zu beelkhat tawh lem a, guntui tawisak nawnlo uh hi.\nSaizaang khua gaalten sim\nSaizaang khua sim dingin gaalte hong pai hi. Gaalvil ten phawk aa patau kiko uh hi. Gaalhung dingin Mualbeem ko uh hi. Pu Tuang Ngam Taangko ahihmah bangin, minsial kawmkawmin Asiam leh Asa ko aa, “Ka Khuangding tho in, ka Muanding tho in, nakhua gaal in hong sim hi,” ci-in nakpi-in kiko hi. Khuangding leh Muanding acihpen, Saizaang khuataw aa, Sialtaang lui tunsuk madiakah a langtuak kenliangpi mualdawk khat om a, tua dawn ah Muanpi nih kimaingat hilhelin om hi. Lipkhaphuai lauhuai mahmah ci uh hi. Kum-3 simin sialkhat tawh bia uh hi.\nMualbeemte tawh kopin gaalte uumgawp a, gunkaanna Kawn saatsat hi. A thah baangteng gun in taai a, a khua uh a tungkik tamlo hi. Pu Tuang Ngam in a gaalmatte a khutme tanin a ipdimin pua hi. Pu Tuang Ngam in la phuak a,\na. Saitui vangkhua kainuam a do zatam aw, deih nakawina nabanzal paai a kuang e.\nb. Gual tawh hanlung naciamna na selung aw, a mual kitawi siatlei teng kataisak e.\nMualbeem ten thahsawm.\nTaanglai galdo dan pen lum leh tei tawh kithatanglai hi a, galzote pen pasal simthamcing mahmah hitakpi khong hi. Gaal azawh ciangin Pu Tuang Ngam in laphuak a, Mualbeemte thangpai in thahsawm uh hi. A la pen hibang ahi hi.\na. Ka Khuangding leh ka Muanding sum bang biang e, leido tangphuung bang kiciang taangbang\nee……….acihleh, Mualbeemte heh a, ” noguak hikei uteh, ko tawh kop aa i zawh hi,” ci-in that dingin kithawi hi. Pu Tuang Ngam in a dawn beek hong gensak lai un, acih ciangin gensak a,\nb. Ih khang ciautui no tungah laam bang ngaang ei, Beemtui taanggual no bang aa sing omlo e,….acih ciangin lungkim takin kikhen uh hi. Tua khit ciangin Mualbeemte lungkim takin khualam zuanin ciah uh hi.\nPu Tuang Ngam hangin\nPu Tuang Ngam sabeng dingin kuankhia hi. A taamna khua khat ah, a thausialkii meitungah akoih mang hi. ” Bang hangin kathausialki hong gu nahi uh hiam, ka Pu Khan Thuam tawh kong sim ding uh a, nakhuabupin kong thatkhin ding a, na inn uh kahaaltum ding uh hi,” acih ciangin lau-in sial-11 tawh thuum hi. Sial-11 pen a Pu Gawh Pau kiang tunpih hi. Tua ciangin Gawh Pau tongzo hi.\nGamlian minamliante bang himawk leeng, Tuang Ngam pen Pu Gawh Pau gaalkapmang ahi hi. Gawh Pau in Pu Tuang Ngam pen zahtakin bangkua vaikhawm thuzeekpi-in zang hi. Kikamtam leh, ” Kei om kei leng, cikpimei zong kuaitan zo kei niteh,” cikha mawkleh zumhuai lua ding hi. Thu in la hi-a, la inzong thu hi, a kicihmah bangin,\na. Liimbelh lunmaang nunvom[sial] in zin bang khang e, von katawi tui bang siang sak zo ing e…\nb. Guallen zil ing khattang phai valo ing ei, lun sumtual ton mungphuh naan nei ngawn hi e,..\nAma hangin Gawh Pau picingzo ahih ciangin sila innteng bangin koihlo a, sanggam bangkua bangin kiman uh hi. Munkhempeuhah vaihawnm khawm nekhawm dawnkhawm uh hi. Pilin ciim mahmah ahih ciangin vaihawmna khempeuh mapai mahmah hi.\nA gaalla phuahte\na. Ka Khuangding leh ka Muanding sum bang biang e, leido tangphuung bang kiciang taang bang theng ee\nb. Ih khang ciautuino tungah laam bang ngang e, Beemtui taanggual no bang a sing omlo ee\na. Saitui vangkhua kainuam a do zatam aw, ngaih nakawina nabanzal pai aa kuang e\nb. Gual tawh hanlung naciamna naselung aw, a mual kitawi siatlei teng katai sak e..\na. Kaseino in simsal taang in e, kei zong nuamsing katanpih ding sui ing e.\nb. Taang kagual in pheiphung va bang bai ci ei, dolai tengah kadin nin bai melmang e.\na. Kaseino in lunsiang mawng bang peem ing ei, gual in siallum alawhleh lo lei ing e..\nb. Gual in siallum a lawh leh lolei ing aw, laimi va bang a matleh henlei ing e..\na. Nungtui vangkhua nunnuamno daidam tah a, zotnuam tuanglam ngilsa aw paankai tah e.\nb. Zotnuam tuanglam ngilsa aw paankai tah a, kadawn luitui kadawn nawn loh ding aw e..\na. Ka Khua ngai ing kanu vangkhua ngai ing e, kalam ngai ing kakhawlmual lam ngai ing e.\nb. Kalam ngai ing kakhawlmual lam ngai ing aw, kadawn ngai ing kadawn luitui ngai ing e..\na. Mi a ciin tawh a tuai tawh vailo kuan ven, lailam khuasuak mualah hawm suangvum bang e..\nb. Khattang vailo kuan ing e khua tuanglam ah, pupa gamzaang gii sing hawi bang neem ing e..\nTedim khuate a phuah.\na. Dimtui gual aw khuai bang a kahaang nacih, Zangtui ih vangkhua a sing zo omlo e.\nb. Sakciang aa mi Dimtui gual tonbgtam lo vua, luntawi vang a khaimulaam siam zil hing e\na. Mi kitawi ven a phung tawh kitawi tah a, kei zong kasiallumno tawh kitawi ing e..\nb. Siallum kawlciang namcihgual kihei taleh , khat aa khang zong khuakiim in lo bang lel e.\nPu Tuang Ngam in zi nei\nPu Tuang Ngam in Ciin Giak tenpih hi. Ta neihak ahih ciangintasel or tatah ahih ding lau a patau mahmah a, lungneu mahmah hi.\na. Ngaih aw nadawi-ai hiam aw kei dawi-ai hiam, pheiphung tungah vonsen laam lo ding aw e\nb. Pheiphung tungah vonsen laam lo ding aa maw, Khuangnung nungtuang aa leiloh leng ding aw\na. Tum bang guaina naitah aa lobang tulna,zalai lawi bang kathan nawn loh ding aw e\nb. Kahen gensing zalawi bang kathan gen sing dolai tengah kadin nawn loh ding aw e..\na. Ngalliam kapaal tualkia ei laantheu ing aw, zangsa kamkei kanahdawn laikaang tah e\nb. Zangsa kamkei kanahdawn laikaang tah aa tungmuvanlai kakuizil tual aa kia ee.\na. Omlai veei ing khunlaan ah hul ning niang ing, kakaankil ah tongdam aa bia omlo e\nb. Kasak luang pawh zotaang bang a damlai-in, Tuangtui tuangdai ten deih e, phung in deih e..\nEi Zomite in minam-leh-Beh zui-in minlawhna kineituam ciat hi. Tuulpi kici Beh-siampi kinei hi. Gaal-aaite, Sa-aaite, Sa-mualsuahte khempeuh in tua Minlawhna zangin amau Phungmin laamto uh hi. Hoihna leh gualzawhna khatpeuh aneihhun ciangin amau Phungmin taangin tua Minlawhna zangin minsial uh hi.\nPu Tuang Ngam pen Sukte Innpi bangkua tawh khangkhawm ahih ciangin ama hunsung Sukzotu ci-in minlo hi. Ama sihkhit ciangin Minlawhna laih dingin vaikha hi. “Sabeng unla namat peuhpeuh utawh hong phutuah un, ka Khaan nakhia un, ka vamul hong kaapkhia unla, Vanlaitu ci-in minlo un,” ci-in gen hi. Pau Khawm tapa Thawng Tun in ngalpi khat man a, tua tawh Khaan khia-in Phutuah hi. Tua ni aa kipanin Phiamphu suan ahi, Pu Tuang Ngam khahte in, Vanlaitu in minlo uh hi.\nVanlai hong piankhiatna.\nPhiamphu, Phiam Thang, Gial Kim, Kam Gen, Nawh Sente a phatlaitakin, Suantak leh Samte tawh kibehmat uh hi. Tua laitakin gaalten hong sim a, Phiamphute guallel aa thatmai uh hi. Cimanglo ding aa Pasian geelna om hiding hiam, naupangno khat luisung aa bu gaalten thah a sawmlaitakin Muvanlai nupa in vantung panin ngumlutin bawh a, Beh aa kimatpih sanggamten vadelh hi. Luisungah naupang khat om amuh ciangin, ciahpih in keem uh hi. ” Namin bang hiam, na nu kua hiam, na pa kua hiam?” ci-in a dot hangin theilo hi. Muvanlai hotkhiatsa aa suakta ahih ciangin VANLAAI ci ni, ci uh hi.\n” Thangtui maang in ee, kazua henkol bulh, zaitha thawng e, a maang tui bang la ing e, pupa khuasuak mual ah zua min thei bang lo ing e,,”\nMinlawhna hong laih ciangin, suahtakna thangko mahtawh kibang ahi hi. A pu Sukte in, ” Bangthu hong thei sese nei vuam oo, Bangbang ahi zongin sanggam kizopna paii tuan kei ni. Zubeel ankuang vaihawm khawm ni. ” ci ahih ciangin sanggam uu leh nau bangmahin kizom uh hi. Ki-itna peengsak tuanlo uh hi.\nSukte-hun hong bei ciangin, pawlkhat in langpanin elbawl uh hi. Tua thu tawh kisai Tun Thual ngaihsutna hibang ahi hi. ” Sanggam tamlua ngeilo, minam tamlua cih om ngeilo hi. Innkuankhat aa omsa, ankuang umkhawmsa kilangdo sangin ki-it leeng mainawt zaw ding hi. Cikmah hunin Sila-Ngeina omkik lo ding hi.” ci hi. England gam Democracy ki-ukna tawh ki-uk uh hi. Gam makai ding mipil misiam mipite in teel uh hi. England kumpi kiphiat tuanlo hi. Mipi deihna tawh ki-uk hi. Kumpigam beisak lo hi. USA zong England kumpi khutsung pan suahtakna la uh hi. Mi tultampi in sihlawh uh hi. A hih hangin ki-el tuanlo hi. Tudongin kipumkhatin naseem uh hi. Kuaman zolo hi.\nTaangthului tawphah aa kideidan hun hinawnlo hi.Zomite kipumkhat theihna ding hanciam hun ahi hi.\nKamsaangte bangin mukhol.\nPu Tuang Ngam pen pil beklo ciim beklo-in,amauhun aa Sport thupi pen ahi, gaalbeng thahaatin gaal tampi man hi. A thung-ip dimin a gaalte khutme liangkuah ngei hi. Amau hunin pasal thahaat ngalliam mahmah hi-a, kuamah in tangtakin en ngamlo hi. Laisiangtho sungah, ” Saul in tultul thenthen that, David in sim zawhloh that,” acih tawh kibang ahi hi. A pu Gawh Pau khawi leh gulh khempeuh ama topsa ngentang ahi hi.\nTua bek thamlo-in mailam thupiang ding muhkholhna nei hi. Mang khiatsiam hi. Thugil thuhaksa khempeuh ama kiang kitun hi. A genkholhthu pawlkhat,\n* Tawmbing hong maang ding hi.\n* Gualnam in laihin Gualnam hong maang ding hi.\n* Gualnam pen Sukte in laih ding hi.\n* Sukte maan laitakin Tukbeeksawm hong khang ding a, tua laitakin kasuan kakhak inn-40 pha ding hi. Kham leh zaangah ganhingguh leh mihingguh kikhenlo-in kiciau ding hi. Tua pen Japan gaal hidingin ki-ummawh hi. Tua banah Khammi Zaangmi kideidan lo-in kiteengkhawm hi. Tua thu mukhol hi-in um uh hi.\nKapteel khua ah Hatzawte in mangkhat man hi. A lungsim lawnglua ahihmanin aakmasa khuanin tho a, Pu Tuang Ngam kiangah vahawh hi. Gaallai cih ciangin naphawk pah a, ‘ bang eh kata hong lol si cia,” acihleh, a mangmat teng gen hi. ” Kamangin ka innnuai ah tuilii kicing a, ka innkhuam khempeuh tum hi.” ci-in gen hi. Tua ciangin Pu Tuang Ngam in, ” Kata aw, lah dah pah kenla, zong khasia pah kei in. A sawtlo-in liaupi natuak ding hi. Lawi-8 naliau ding aa,nang neihsa in cin lo ding hi. Na uu nanau neihsa a um a beel a zam a dak dongin nakaihkhop khit u ciangin nacin zo pan ding uh hi.” ci-in gen hi. Khakhat sawt nailo-in tungpah hi. Lawi-8 liau hi. Tua hunin lawigiat pen Ks 240 ahi hi. Aneihsa khempeuh kihawk siangsak hi.\nPu Tuang Ngam pen a suahna Tualmu panin gaalten man a, Khuangnung khua tung hi. Khuangnung panin Mualbeem tung leuleu hi. Mualbeem innpi panin Saizaang khua tung hi. Saizaang khua a tun ciangin Pi Ciin Giak tawh teng uh hi. Tapasal nga leh tanu nih nei uh hi.\n1. Vaih Kim 1. Nuam Nem.\n2. Pau Khawm 2. Uap Zel.\n3. En Khoi\n4. Pau Khual\n5. Awn Vial.\nHih teng suan leh khak inn-40 vaal a phak laitakin Japan gaal hong tung hi. Tulaitakin, Kapteel, tuitawh, Haimual, Sakhangyi, Chanthagyi, Sawbuayeshin, Pyidawtha, Kalemyo khua tengah om uh hi.\nAsuan akhakte thu vaikhak.\n* Taangkogui ihi hi. Taangko seem un.\n* Siikseekgui ihi hi siikseek un.\n* Siampigui ihihi, siampu dawisa seem un. Dawineu khempeu kithoih thei hi.\n* Tuikhuk khuatgui ihi hi. Tuikhuk khuat un.\n* Neih leh lamgui ihi hi. Sum zong un, lokho un leithau nane ding uh hi. Gankhawi un, cipha ding hi.\n* Dawilian ahi, phaiphengphah, lingguikaih, bumleh hih kei un.\n* Khuangkaan kei un. Khuangkaan nam ihi kei hi. Gilpuak thei hi.\nSihna tawh kisai\n* Puulpi zavaatin lau kei un. Pulnatna tawh kisilo ding hi. Tua natna in hong sukha lo ding hi.\n* Gal leh sa na kidawm un. Ei zong gaalmanin gaal kithat hi. Samangui hi hang.\n* Sihtheihna tuamtuam na kidawm un.\nPu Tuang Ngam a sih ciangin a tapa lina Pau Khual in gui hi. A sih ciangin Pu Pau Khawm in la tawh kha hi.\na. Phunghawm bansam zua khattang sa bang nahei, von in limsawl bang kon liah lolai hi ee.\nb. Tulai sinthu nangai un uu leh nau aw, phunglai sinthu zensiam teng taang bang pha e.\nLatung aa sak ding.\na. Zua aw napham lungsiit lo aw khaimu kha tawh hei veh aw.\nb. Khaimu kha tawh nahei vadial zua aw e etlawm sang e.\nMihing pen bangzahta-in thahaatin minthang mahleengzong, ih teek ciangin niinpa bang kihi lel a, ih sunaa piang suan leh khak picing keileh, hehpih huai mahmah hi. Pu Tuang Ngam beina hibang ahi hi.\nPu Tuang Ngam pen Mualbeem innpi leh Saizaang innpi uksungah Taangko seem hi. Innpi taangkote pen\ngalkapmaang ahi hi. Hih bangkua galmuanna pen ama khutsungah om hi. Amah vanlian mahmah kisuan hi. Galsim aa kuankhiate aman uk hi. Ukpihun kici Sukte khansung ahihmanin amau haatna khempeuh innteek pute haatna suak a, amau samat-galmat khempeuh inntek pute aa suak sak hi. Taanglai innpi bangkua uksungah pasal thahaat mintyhang tampi om hi. Tua mithahaat minthangte amau mintawh kipahtawi ngamlo hi.\nSong Theu leh Pum Za Mang kitawng hi. Pum Za Mang in, ” Song Theu nehtual deldal ” acihleh, ” Ee maw pu, kanehtual bel, mi mat peuh keimat nacih a, mi thah peuh mithah ci a, hanla sa a thau nalotlot,kaneh kadawhdawhna aa hici hilo maw,” cikik hi. Tuhun bel Sukte zong Sukt mintawh bangmah piangtuanlo ding hi. Adangten zong elding hilo hi. Gam leh minam aadingin kua pil hiam, ? Kua kipiazo hiam? Kua in gam aa dingin bang seem hiam cih longal masuan dang ih nei kei hi.\nPrevious: ZCD te Sozang ah\nNext: Germany ah unau na ngawn kiteenkhuan piaksawmta


timestamp: atn

url: =Congress ah Coronavius Stimulus bill ding thukimna neithei uh :: ZOMI DAILY\nposted on 22 December 2020 at 3:05 pm Lomkholna: News, Thomasmung, USA, World\nBreaking news: Congress ah Coronavius Stimulus bill ding thukimna neithei uh\nUS Congress leh White House kikal kha tampi kikum aa thu kimna angah zawh loh uh Coronvirus Stimulus bill ding tuni Sunday, December 20 ni in Congress ah Republican leh Democrat makai kikal thukimna kingah ta hi ci in D leh R makai ten pulaak khia uh hi. Hih Stimulus Bill pen Congress – Senate & House ah vote hong la phot dinguh aa, tua zawh ciang Pu Trump in letmat (sign) hong thu ding in kizang khia ding ahi hi. Tua bill sungah sum $900 billion kihel aa, Mipi ten i lametna dan in huhna sum direct payment $ 1200 tangin $600 bek kihel ahih manin Pu Trump leh Congress makai tampi ten tawm sa lua uh in thu kim pha lo uh hi.\nCongress ah akithukim $900 billion stimulus bill sungah:\n1. Mipi te piak tung ding direct payments ah mi khat ciang $600, kum 17 nuai siah naupang khat ciang $600 ta ngah dinguh hi ci in makai lam ten taangko khia uh hi. Single khat in $600 ngah dingaa, Nupa Kop ten $1200, Ta khat nei innkuan ten $1200+600 = 1800; Ta nih nei ten $1200+600+600=$2400; Ta thum nei ten $1200+600+600+600=$3000 ngah dinguh hi.\nCongress makai ten belh mipi te aading Christmas letsong hi ci uh hi. Makai atamzaw in belh abeisa dan in mikhat ciang $1200 ta pia lo uh ahih manin tawm sa lua uh aa, lungkim khol lo uh hi. Ahi zongin mipi te aading belh i ngah zah zah tawh lungkim phot ding dan ahi hi.\n2. Small Business te huh nang paycheck protection program aading $284 billion zong kihel ding hi.\n3. Federal Unemployment supplement dingin $300 ta kibehlap ding hi. State pan akipia unemployment benefit pen Federal pan $300 behlap ding cihna ahi hi. Gentehna State pen unemployment benefit $300 angah te in Federal $300 ngah beh dinguh aa, avekpi $600 ngah ding cihna ahi hi.\n4. FDA pan approve sa Covid-19 vaccine mipi tung sutna ding huhna $30 billion zong kihel ahih manin mipi te aading lungdam huai mahmah hi.\n5. Hih rescue package sungah Covid-19 cina te ahuh leh abawl Zato te huhna zong kihel dingaa, Sang (Schools & Colleges) te huh nang education bill ding $82 billion zong kihel hi ci uh hi.\n6. Tua bek tham loin hih bill sungah inn sap te huhna – rental assistance and extends a federal eviction moratorium ding $25 billion, Food stamp huhna – Supplemental Nutrition Assistance Program benefits ding $13 billion, Transportation ding $45 billion leh Airline te huh nading $15billion cih te zong kihel dinghi ci uh hi.\nBang bang hi ta leh tulai tak Covid-19 pandemic i hamsat sung i gam leh mipi te huhna lompi hi dan in hong kiho thei, hong geel khia thei uh ahih manin lungdam huai mahmah hi. Update bawl to to zel ni. Ref: CNBC news Thomas On Sian Mung (Thomas Mung Guite) Washington D.C, December 20, 2020 MOMNO Media & Museum\nPrevious: GZA pan lungdambawl thupha paihna\nNext: Covid-19 Stimulus bill & Direct payment Update


url: =THE TOP 10 Maui City Tours (w/Prices)\nTop Maui City Tours\nWhat are the best City Tours in Maui?\nThe best City Tours in Maui according to Viator travelers are:\nWhat City Tours in Maui are taking additional safety precautions?\nWhat City Tours in Maui are good for avoiding crowds?


url: =2014 Myanmar Census & Zomi\nKongit Zomi akua mapeuh,\nI gensa bangin Zo cihpen, munmin, mualmin, gammin hilo-in, i minam min ngiat ahihi. I sanggam Zote ten Zo cihpen no' abeka nalak tuam, naneih tuamnop mawk uh pen, hilo in, dik lo-a, manlo hi. Natel na'ngun i Zomi tangthu atom in honggen pak ning.\nZomite Sengam ah atenlai-uh:\nBC 1800-1400 huamsung in, Jo Chief (Zo ukpipa) in Shansi mualtung gamah Khua satin, Jo State (Zogam) piangsak hi, kici hi. Tua khitteh nitum na lamah pai-in, Huangko gun kantan a, Wei gunkuam ah Shan khua satin manghi.\nWei Gam ukpa Zhou (Chou) Wen-in BC 1050 kumin nisuahna lam gam kek a, ukpi mang (Zo Wang) kici-in, Zhou Dynasty-Zo ukpi khang piangsak hi. Hih Zo ukpi (Zhou Dynasty) uk hun pen, BC 1050-247 dong'sawt a, khang tampi Zo Vangte in uk hi.\nHih "ZO" cih i minam min pen, Kawlgam ilutma, BC 1800 hunlai pekpan ineihsa min hi-a, Bal tawh genteh pak hile'ng, abulpi bek apo hunlai, a ke, a balke te hong menkhakma hun ahihi. Tedim, Saizang, Khuano, Zote, Thahdo, Teizang cih banga minamke hong piankhiat pen AD 320 kimpawl hipan diinghi.\nAD 160 kum pawlin Pu Chawn Kima Guite in Zomite na makaih hi. Pu Chawn Kima in tapa nih nei-in, a uzaw pen Cin Lung hi-in, anau pen, Sung Lung ahihi. Sung Lung Suante pen Dahpa tepawl, Maitung Sawbwa tepawl hi-a, Shanmi suakgai uhhi. A uzaw Cin Lung in tapa 11 nei-in, tua lakpan amin kilangpen teng anuai-abang ahihi.\n1. Pu Song Thu,\n2. Pu Song Za,\n3. Pu Song Kip te ahi uhhi.\nA uzaw pen Pu Song Thu sung pan piang asuan leh khakte Namke te anuai-abang ahihi.\n1. Guite mi,\n2. Thado mi,\n3. Zote mi,\n4. Dim mi,\n5. Teizang mi,\n6. Saizang mi,\n7. Khuano mi,\n8. Vangteh mi,\n9. Phaileng mi,\n10. Tedim mite ahi uhi. Hih teng khempeuh pen Pu Song Thu suan leh khakte ahi uhi.\nHih thutawh tuatsuk le'ng, "ZO" cih pen, bang kum, bangkha, bangni, banghun a hongpiang hi-a, i namke minte bangkum, bangkha, banghun a hongpiang hiam, cih kisakak theipah hi. "ZO" cih i minam min pen, namke min ahi, Zote te' cih min hong piankhiat mapek a ineihsa hi-a, Zote minpuak tawh akituak khak manin, "Ko Zotulpi hi-ung, Ko minam bulpi hi-ung, cih mawk pen, hilo hi, diklo hi, manlo hi. Zote cihmin kiphuahna pen i minam tawh kimel matlo, kisai vetlo, kizom vetlo-a, Zo ah natenguh ahih manin, atenna mun leh mualmin pua-in, Zo a tengte Zote akici hilel hi.\nZomi in kei kapiang, Zomi bang kanungta, Zomi in kei kasi dinghi, nacih ngamleh Code No-914 ah nakhia, nagelh hamtang in, khiallo ding hiteh, zong kisik loding hiteh. Kongit sanggam Zote aw, nozong tuam dinse kei-unla, ma pangkhawm tapeuhni.\n1. Pianpih laiguizom khat hihang.\n2. Behkhat phungkhat hihang.\n3. Unau khat hihang.\nPu Song Za, Pu Song Kip suan leh khakte i zawnzo kei phial zongin, Tedim, Saizang, Teizang, Khuano, Thado, Zote, Dim, Vangteh, Phaileng, Guite. Hih Pu Song Thu suan leh khak, Ei minamke 10 teng kipumkhat in, lawngkhat 914-ah Luangkhawm theile'ng, kumki veilo in, i Zogam hong pallun diinghi. Genkhialhna aomleh hong maisak un!\nGam leh minam itna tawh,\nPa Thual Lian Thang\nZomi Cultural Uplift Society


url: =Business – Page 2 – BizNewsAsia\nFinally, the Philippines will have a third telephone company (third telco). It will be tycoon Dennis Uy’s Mislatel Consortium in partnership with China Telecom. China Telecom is big. China Telecom is China’s biggest landline telephone […]\nOctober 21, 2018 BizNewsAsia 0\nBy Jose de Venecia, Jr. Former Speaker of the House (Speech at Basic Energy Corporation’s 50th anniversary. Basic was founded in 1968, among the Philippines’ pioneer oil exploration firms and which discovered commercial oil in the […]\nSMC REDEFINES ITS VISION, MISSION\nJune 22, 2018 BizNewsAsia 0\nIn January this year, San Miguel Corporation drastically recast its vision and mission statements. The new SMC vision says: “We are San Miguel.” “Guided by a strong sense of social, environmental, and economic responsibility, our […]\nJune 10, 2018 BizNewsAsia 0


url: =Thuthak Tomkimcing 19 Aug 2014 :: ZOMI DAILY\nposted on 19 August 2014 at 8:11 pm Lomkholna: Hauthang, Myanmar, News, World, Zomi\nC. Rakhine gam ah Nitha lawh’ Khaci’n sumpiak Sangsia 4068.\nMandaly khuapi huam Kyaukpaduang gamsung, gammang tuulak pi ah’ akilam Seihtah pahlagu Kawl phungyii sang nei a singkungpi te tungah Baak bekbek alomhonpi in khat 18 Aug 2014 ni in a tawlnga kimu hi. Tua telak ah Baak Maangpi khat om in lian mahmah cihi. Tua baak te avek in akha uh avom hang in apumpi tek san au mel pua uh cihi. Khuami te in en ngeingai uh a, Hih baak te anneek ding thei lo a, mundang pan in honglal khia Baak refugee hi gelgel ding ahih man in Ebola lungno pua ding in muangmawh in lau simsim uhi. Ebola pen Combodia ah kilawh ta ahih man in mipi hong lauthawng sak baak te hi ci uhi.\nPrevious: Tulaai leitung Thuthang Tuamtuam Updates August 18, 2014\nNext: Tulsa ah “Nuntakna Tui” Cialpi omding


url: =Computer Taw Kisai Thu Tawm ~ Thu Tatuam (Siyin News)\nComputer Taw Kisai Thu Tawm\nSaturday, October 14, 2017 Knowledge 2 comments\nAD 1833 kumh in, Charless Babbage ii vawt electric vanh te sia computer vawt natu in hong suak hi.\nTulaitak ih zak computerte sia, German minam Konrad Zuse ii 1936 kumh in avawt hi aa, Z 1 ci min pia ci hi. 1939 ciang Z 2 ci hong vawt hi.\nComputer mouse avawt masa sia Doug Englelbart hi aa, thing taw vawt hi.\n1980 kiim khawng ciang computer sia mihingte in kihe pheang hi.\nAkivawt masa phitbel computer sia 1 Gb bekma naseam zo aa, Pound 550 ngit in, US$ 4,000 manh hi.\nComputer sung ah "Microprocessor" kici sia ii nasep zia sia manlang peuma aa, RAM kici sia sungah ih cheptee nate ki record siat hi.\nHardware ciciang, mitang taw kimu thei ih tham thei teng hardware hi aa, software ciciang, computer ih honciang a screen tungah ih mu thei tenghi.\nibu salmah October 15, 2017 at 2:52 AM\nibu winda October 15, 2017 at 11:57 PM


url: =Kanu in hong ci :: ZOMI DAILY\nposted on 29 December 2014 at 7:20 pm Lomkholna: Article, PeterSuumpi\nKanu in hong ci hi … na hehsuah laitak mitawh kitawng ken. Na kiho loh uh hang phamawh kei, apuan nasawp sakloh hang phamawh kei, ahihang aw sangin kitawng kei in hong ci hi.\nKanu in hong ci hi … napasal tawh kitawng in apua lam ah paikhia ken. Nakiang ah kalkhat hong neh leh nang kalnih amalam neh in hong ci hi.\nKani in hong ci hi … inn cihpen numei khat ii ngak ding hi. Cik mah hun in inn pan paikhia kei in. Inn pan napai khiat leh nalut kik ding haksa khinta hi.\nKanu in hong ci hi … na lawmpa tawh inn ah na om khawp uh ciang amaipha ngah nading bek hanciam kei in. Nuntakna mainawtna ah maipha ngahna te thupi masa lo hi. Tau bang hi leh amah omloh ciang nang bang cih ding na hiam?\nKanu in hong ci hi … pasal khatpen bangzah ta in sum ahauh hang asiangtho nang mah in asiangtho na inn uh ah na nangak ding lam-en den uh hi.\nKanu in hong ci hi … pasal hoih tampi tak om hi. Numei dangte aman avakawi loh hang amah akoi nuam numei tampi zong om ve ve hi.\nKanu in hong ci hi … numei khatin na asep kul ding hi. Sum lut tam taleh tawm taleh nasep cih pen mihing te ii man (value) hi. Inn bek ah na om leh na pasal in ‘amah ka pum vaksa’ hong cih nop leh hong ci thei ding hi.\nKanu in hong ci hi … apua lam ah na nasep leh inn nasep te zong zo veve in. Tua ahihkei leh na sum tawh innteng nasem sam in. Inn nasep zong hoihtak sep kul hi. Naupangte zong hoihtak pattah ding kisam hi.\nKanu in hong ci hi … na lam-et ngam loh nakhat peuh aman hong sepsak ciang na lungdam mah bangin amah zong phat in. ‘ci dihdih mawk … anunglam pan ni hong suak ding ai hia?’ ci in ciamnuih bawl kha kei in. Tua bangin na ciamnuih khak leh nidang ciang hong sepsak nawnlo ding hi.\nKanu in hong ci hi … kua mah in kua mah ii phallang hi kei. Na lungsim sung aa na ngaihsutna te nagen khiat keileh aman bangci theih theih ding ahi hiam? Tu laitak bang ci ing, bang deih keng cihte nagen kei leh cihmah in aman hong tello ding hi.\nKanu in hong ci hi … ama nulepa te zong nang ii nulepa ahi hi. Anu le apa nang tung hong hoih kei zenzen leh nang amau tung nahoih kul veve hi. Bang hang hiam cihleh amau zong nang ii nulepa te ahihang ahi hi.\nKanu in hong ci hi … amah tawh nakhantawn nakilet pihding aa nateel ahihleh haksat hun ciangin thum kei in. Amah nateelsa ahihman in amah zong mawhsak kei in. Ama ii kicin lohna te zong phulak khia se kei in.\nKanu in hong ci hi … sum tampi a omhang amawkna hi. Sum tampi azon hang amah nagei ah hong omkei leh amawkna ahi hi.\nKanu in hong ci hi … na nuntak sungin sumbang zah zangzo ding nahiam? Aminthang vante zang zolo, lei zolo ci in lungneu kei in. Nuntakna sungah lungnop ding athupi pen hi. Aminthang vante zang aa alungnuam lo mitampi om hi.\nKanu in hong ci hi … nata te kiang ah ‘hong deih nawn keng. Kong man nading hong thei keng. Hong it nawn keng.’ Ci in nate tai kha kei in. Na heh asuah laitak nata te innpua lam ah koih kei in. Na kammal bang in hong tangtung takpi leh akhasia ding nang mah hiteh.\nKanu in hong ci hi … nata te satkei in … adiakdiak in mi mai ah saikei in, tai kei in.\nKanu in hong ci hi … nuntakna pen zingciang thu ding kigen khol theilo hi. Tua ahiman in tu ni na innkuan un ki it kilem in nungta in. na innkuan un Pasian tung nisim ki ap in thu ngen khawm den un.\nMintheih loh laisiam\n(PS : Pasal neikhin numei khat a nu ii thu hilhna ahi hi)\nPrevious: Kei a Nungta hi nawn Loin Khrih a Nungta hi ta\nNext: Lungsim Khaatna panin suahtakna ~ Dr. Ngul Khan Pau


url: =Laithiangtho Dokna (Thupulaakna 21-22) ~ Thu Tatuam (Siyin News)\nLaithiangtho Dokna (Thupulaakna 21-22)\nFriday, September 05, 2014 Laithiangtho Dokna No comments\n1. Pathian kung pan abang hong tuaksuk ziam?\nb. Jerusalem khuapi\nc. Vantung lalang\n2. John in, Jerusalem khuapi sia akoi sung pan mu ziam?\na. Ngunngal pan\nb. Vantung pan\nc. Mualsang tung pan\n3. Israel minam 12 te ii min sia koi sung ah ki-at ziam?\na. Talki tung\nb. Kongkha te tung\n4. Khuapi pangh khat sim ah kongkha bangza om ziam?\nc. Sawm le nii\n5. Khuapi ii adung le avai sia tai bangza sau ziam?\n6. Khuapi sung ah biakinn ___ hi.\na. hoi mama khat om\nb. thiangtho bel\nc. om ngawl\n7. Nuntakna ngun sia koisung pan luang suk ziam?\nb. Kumpi tokhum pan\nc. Jerusalem khua sung pan\n8. Ngun sia koi sung ah luang suk ziam?\na. Khuapi laizang\nb. Tuipi thi dong\nc. Nuntakna thingkung omna ciang\n9. Thingkung sia kumh khat bangza vei ngaa ziam?\n10. Thingtee-te sia abang atu ziam?\na. Kisiik kik natu\nc. Nuntakna atu\n11. John in Vantung lalang abiak sawm le Vantung lalang in ___ hi.\nc. van ah leen pui\n12. Eite tungah thu a thang sak tu akua kisawl ziam?\nc. Nungzui 12 te\nThu Pualaakna 21\nVanthak le Leithak\n1Taciangin vanthak le leithak khat ka mu hi. Van masa sia le lei masa sia bo mang zo a, tuipi zongh bo hi. * 2Mothak khat a pasal taw kimu tu in a kipua bangin vantung Pathian kung panin Khuapi Thiangtho ahi Jerusalem khua thak hong tuaksuk sia ka mu hi. * 3Kumpi tokhum panin awnging khat taw a pau khat ka za hi: “Tu in Pathian inn sia mihingte taw om khawm zo hi! Ama in amate taw teang khawm tu a, ama mihingte a hi tu hi. Pathian mama in amate taw omkhawm tu a, ama in amate Pathian ahi tu hi. * 4Amate mittang sung pan, thitui theampo nawl sak tu hi. Thina, heena, kaana le natnate a om nawn batu hi. A lui sa na theampo bo mang zo hi,” ci hi. *\n5Taciangin kumpi tokhum tungah a to sia in, “Tu in na theampo a thak in ka vawt hi!” a ci zawkciang kei tungah, “Hi kammalte sia maan a muan thamman ahikom, lai taw at in” hong ci si hi. 6Taciang ama in, “Ki man zo hi! Kei sia a kipatna le a tawpna ahi a masa bel le a khakbel ka hi hi. A dangko theampo tungah manh piak ngawlin nuntakna ciktui a dawn thei natu thu ka pia tu hi. * 7Zawna a nga papo kei tung pan a saan tu thu in, Kei sia ama Pathian ka hi tu a, ama sia Keima tapa ahi tu hi. * 8Ahihang a lauthau, ngual leeheakte, zummawk seamte le ngual thatte, a paktatte, bum le ai toaite, milim biate, le a leeilot thei theampote— a om natu sia nii vei thina ahi kaan meilipui sia ahi hi,” hong ci hi.\n9Ngimna kuang sali na a nei vantung lalang salite sung pan, khat in kei kungah hong pai in, “Hong pai tan, mo ahi Tuuno zi kong lak tu hi,” hong ci hi. 10Thaa in kei hong hu a, vantung lalang in, mualsaang mama khat ii dawn ah hong paipui hi. Ama in Vantung Pathian kung pan a hong paisuk Khuapi Thiangtho ahi Jerusalem khua hong lak a, * 11tua khuapi sia Pathian minthanna taw tee ziikzeak a, jasper suangmanpha bangin taangin, crystal suang bangin thiang sitset hi. 12Tua khuapi kulh sia saa in saang mama a, kongpi sawm le nii om in vantung lalangte sawm le nii in cing hi. Kongpite tungah Israel minam sawm le niite min ki at hi. * 13A pangh khat sim in kongpi thum veu om hi: thum sia nisuana sangah, thum sia thang sangah, thum sia sak sangah, thum sia nitumna sangah om hi. 14Khuapi kulhte sia phungkawng tawdap sawm le nii tungah ki ciangto a, tuate ii tungah Tuuno sawltak sawm le niite min ki at hi. 15Kei hong paupui vantung lalang sia in, Khuapi kongpite le a kulhte a tee natu in kham piciang khat nei hi. * 16Khuapi sia kingh li nei a, a dung le a vai kikim hi. Vantung lalang in khuapi sia a teena piciang taw tee a, tai tul le tai za nga pha in, a dung a vai le a saanna kikim linlian hi. 17Vantung lalang in ama zak piciang taw a kulh zongh tee a, pi 216 saang hi. 18Khuapi kulhphung sia jasper suangmanpha taw kiciangin, a khuapi mama sia kham ciitak taw a kivawt hi a, limlangh bangin a thiang sitset hi. * 19Khuapi kul tawdapte sia suangmanpha namcin taw kivawt hi. A tawdap masa phit sia jasper hi a, a niina sia sapphire hi, a thumna sia agate a cite hi a, a lina sia emerald hi, 20a ngana sia onyx hi a, a lukna sia carnelian hi, a salina sia yellow quartz hi a, a liatna sia beryl hi, a kuana sia topaz hi a, a sawmna sia chalcedony hi, a sawm le khatna sia turquoise hi a, a sawm le niina sia amethyst ahi hi. 21A kongpi sawm le niite sia keptang sawm le nii hi a; kongpi khat sim in keptangpui khat taw kivawt hi. Khuapi lampite sia kham ciitak hi a, limlangh bangin kimu let thei hi.\n22Topa Vaanglianbelpa Pathian le a Tuuno in amate biakinn hi zo ahikom, khuapi sungah biakinn ka mu bua hi. 23Tuuno in ama mei-inn hi zo a, Pathian minthanna vaang sia, ama tungah taang zo ahikom, tua khuapi in nitaang le thataang a kisam bua hi. * 24Tua khuavak taang sungah leitung mihingte lampai tu uh a, leitung kumpite in khuapi sungah a nei a lamhte hong paipui tu uh hi. * 25Zan om ngawl tu ahikom, kongpite ki khakcip ngei ngawl tu a, ni bupin kihong suak tu hi. * 26Leitung hauna le letnate sia tua khuapi sungah hong ki paipui tu hi. 27Ahihang a thiangtho ngawl, a maizum huai a, a ngamtate le leeilot theite kuama tua khuapi sungah a tum thei batu uh hi. Tuuno nuntakna laibu sungah a min a kikhumte bek tua khuapi sungah tum thei tu uh hi\nThu Pualaakna 22\n1Vantung lalang in, Pathian le Tuuno kumpi tokhum kung pan hong luang suk, crystal suang bangin a tee vakil nuntakna nguntui sia hong lak a, * 2khuapi sung lampi zanglai ah luangsuk hi. Ngun ii a lang le lang ah nuntakna thingkungte khat veve po a, tua thingkung sia, thasim in khat vei veu kum khat in sawm le nii vei nga hi. Taciangin a thingtee te sia minamte ciidam sak natu ahi hi. * 3Pathian haamsiatna nuai ah a om peuma, khuapi sungah kuama a kimu batu hi.\nPathian le Tuuno ii kumpi tokhum sia khuapi sungah om tu a, a naseamte in ama bia tu uh hi. * 4Amate in a maitang sia mu tu a, amate talki tungah a min ki at tu hi. 5Zan a om nawn batu a, amate in mei-inn le nitaang kisamh nawn ngawl tu hi, banghang ziam cile Topa Pathian sia amate khuavak hi tu a, amate in tawntung pan tawntung dong ukna nei kumpite bangin a maang tu uh hi. *\nJesu Hong paina\n6Tua zawkciang vantung lalangin, kei tungah, “Hi kammalte sia maan a, muan thamman hi. Kamsangte tungah a Thaa a pia Topa Pathian in hai ngawlin hong piang tu thute, a naseamte tungah lak tu in vantung lalang hong sawl hi.”\n7“Ngai vun! Kei sia hong pai pal tu khi hi. Hi laibu sungah son kholnate a zuite in mihing hamphate ahi uh hi,” Jesu in ci hi.\n8Keima John in hite theampo ka za zo a, ka mu zo hi. Taciang ka zaak zawkciang le ka mu zawkciangin, vantung lalang peangah ka bok a, hi nate hong lak vantung lalang sia bia tu in ka kipan hi. 9Ahihang ama in kei tungah, “Kei hong bia heak in! Keima in nangma le na suapuite ahi kamsangte le hi laibu sungah a om thute a zuite theampo taw naseam khawm khat ka hi hi, Pathian bia in!” hong ci hi. 10Taciangin vantung lalangin kei kungah, “Hi laibu sungah a ki at thute hong tun tu hong nai zo ahikom, imcip heak in” hong ci hi. 11A ngilo sia in a ngitlo bangin paisuak tahen a, a kiihuai sia in a kiihuai bangin zomsuak tahen; a kuama po mihing phate in phatna vawtsuak tahen a, a thiangthote in a thiangtho in om suak tahen,” hong ci hi. *\n12Jesu in, “Ngai in! Kong pai pal tu hi. Mihing sim tungah ama ii ngamtatna bangin, ka piak tute thaman te kong keng tu hi. * 13Kei sia a masa le a khak, a kipatna le a tawpna ahi Alpha le Omega ka hi hi,” ci hi. *\n14Nuntakna thingnga neak thei natu le khuapi sungah kongkha kantan in pai thei tu a puantual a sil thiangte in mihing hamphate ahi uh hi. * 15Ahihang khuapi pua sangah lampialte, bum le ai toaite, a paktatte, mihing thatte, milim biate, leeilot thu taw ngual a theamte om tu uh hi. 16“Keima Jesu in, hi thute pawlpi sung note tungah a thang sak tu in ka vantung lalang kong pai sak zo hi. Kei sia David ii zung le a suan ahi Nikonghong aksi taang sia ka hi hi,” ci hi. *\n17Thaa le a mo thak in, “Hong pai tan!” hong ci hi.\nA zate theampo zongh in, “Hong pai tan!” ci si hen.\nA dangko theampo hong pai tavun; nuntakna tui a dawn nuam peuma in, nuntakna tui letsong in saang tavun. *\n18Keima John in, hi kamsaanna laibu sungah a kikhumte a sim peuma tungah kidop natu thu ka pia hi: Khat po in a belap le, Pathian in hi laibu sungah a kison daante le natnate belap tu hi. * 19Taciangin khat po in hi laibu sung pan kamsaanna kammalte a dok le, Pathian in ama sia nuntakna thingkung nga taan sak tu a, hi laibu sungah a kison Khuapi Thiangtho sia zongh taan sak tu hi.\n20Hi thute theampo tetti a pang pa in, “Hi hi, maan hi! Kong pai pal tu hi!” ci hi.\nNa ci bangma hi tahen. Topa Jesu awng, hong pai tan! 21Topa Jesu thuthiamna sia a kuama po tungah hong om tahen.


url: =Tedim Khua Lampi te Part 2 ~ Khup Khan Thang :: ZOMI DAILY\nposted on 3 June 2017 at 11:56 am Lomkholna: Khupkhanthang, News, Tedim, Zomi\nIh Tedim khua lampi teng hoihtak puah khin zuunkhin ih hih ciang a minte uh zong ih phuah hong kul ding hi. Lampi min tampi kivawh khin zo aa, zong hoihthei, ki lawm thei ki tuakthei lel uh hi. Ahizong in mipi, taangpi-taangta te lungkimna, deihna leh theihpih zong hikhin khollo hi. Kua in bang huh aa phuak/vawh cih zong ih theilo tam zaw hi. Tua ahih ciangin lampi min hici vawh/phuah leng mipi a lungkim zokha kei tam maw cih kei ngaisutna kong sung nuam hi.\nIh Kawlgam ki-uk dan hong kikhel toto hang in, ei Tedim gam-ah mipi, taangpi taangta , “Thuneihna, Hamphatna” “Power, Right” cihte kilamdang lua tuanlo ban-ah, mipi taangpi taangta te in zong Democracy ki-uk na sungah mipi tangpi taangta in, a’thuneihna leh a’hamphatna uh zong thei khalo lai uhhi. Mipii taangpi taangta in “By the people” mipii taangpi taangta te tungah “To the people” mipii taangpi taangta kumpi (Government of the people) in na ih sep kul hi. Ih MP te ih vuandok te bek sep ding hilo, ei mipii taangpi taangta te zong ihkiphum ihkihel kul hi. The government of the people, by the people, for the people.\nTuni dong mipii taangpi taangta te ihzawn ihngauna in, ihgam leh ihminam aading vaihawmna te ah ih kihel khaklo nahang; Ihkhua ihtui mihau thunei-la’nei te (Elite; Kawlpau in “myo mat na phong”) te zawhthawhna tawh thuneihnopna; Ngeina dungzui aa liangko kikimsak lohna; te hang ahihi. Lack of participation by the poor in policy making, planning, execution; Domination by local elites; Determined inequality by culturally.\nTua ahih ciangin mipii taangpi taangta te ihkhua leh ihtui thuvaihawmna te ah ih kihel nadingin hih ih khuasung lampi min vawh/phuahna tawh ih panpah diam?\nTu-in, Tedim khua lampi min ding vawh/phuahna mipii taangpi taangta kikhopna (Meeting) sungah nangmahmah (Personally) aom in na lungsim sungah na kikoih in.\nTu in kikhop (Meeting) kipat nang’ kikhop ukpa (Chairman) in, thukonghonna hong gen khit ciangin, mipii lam pan in deihna thusunna hong kipan ta hi.\nThang Ho: Kikhop ukpa aw, (Mr. Chairman) tuni ih thu kikup tawh kisai in, thusunna (Motion) leh gencianna (Explianation) khat neinuam kahih man’in hun tomno khat nong piak nang zahtakna lianpi tawh kong ngen hi.\nChairman pa: Na zomto thei hi. (Proceed)\nThang Ho: Ih Tedim khua sung lampite min dingin ih “Beh” minte zang leng hoih ka sa hi. ZOLUS journal 2000-2001 sungah, Col. Kam Pum kai khop “Beh” min 297 om hi. Ih lampi te min dingin kicing mahmah ding hi. Taangthu gengen zong ihsuak ding hi. Mipi taangpi taangta khempeuh zong kilung kimpen ding hi. (Applause)\nGeel dan ding leh Sepdan ding zong thuguicing gencianna zong kong neinuam lai hi. Hih lampi min ih phuahna ah, thumaan leh thutang “Fair and square” a hih theih na ding in ih hanciam ding hi.\nI. Amasa pen in, abul zawdeuh ih Beh min teng “Tanu” ding a’ mipiteel taangh’mi” te in gualsuk ding. Ih sawk ding mee (Ballot) in bawl ding. Gtn; Bawmkhai, Gualman, Guite, Hatlang, Manlun, Naulak, Sukte cih dan te hiding hi.\nII. Anihna ah Beh Kee te, Gtn. Gualnam sung pan a meng khia Beh akee te, Halkik, Malneu, Munsuang, cihdan in gual leuleu ding.\nIII. A thumna ah, ZOLUS sung aa, Col. Kam Pum in Beh min a gualh hang, tua behte tenna khua aki thei nawnlo or lamkhat pan a beibeita Beh min te.\nIV. Ih min phuah ding lampi teng koi ki kal, koi lampi, Gtn. Sakollam lampi gual thumna, Myoma veeng Naipi tau pan apai suk lampi Siipin zum nuai lampi tawh kizopna kikal lampi, cihdan in, lampi teng akheen kheen in ih khun phot kul ding hi. Tua min teng zong ih sawk ding mee (Ballot) bawl pah ding in bung khat sungah koih pah ding.\nV. Tua khit ciangin, “Tanu pipa” in, min phuah ding lampi a sawk masa ding Beh min mee (Ballot) hong sawk ding aa, tua a sawkkhak beh min mipi hong lah khit ciang in, min phuah ding lampi mee sawk dingin, tua a kisawksa beh tangmi pa samin, minphuah ding lampi mee (Ballot) sawksak ding hi. A sawk khak lampi pen, tua beh min kiphuak pah ding aa, Tedim khua gamlim (Tedim town map) tungah ciamteh pah ding hi.\nAmasa penpen in, mipi taangpi taangta thu kimna tawh, tu laitak aa, “Kam Hau lampi, Kam Hau Road” ci aa kivawhkhial lampi pen, tua lampi hong bawlsak Mangkaang kumpi phuahsa “Tedim Road” tawh laih kik ding.\nTu aa kivawhsa lampi min te zong, kua in bang hun a na’vawh, cihtakpi zong kithei lo lai hi. Nidanglai aa, ih Ukpi te min; Gtn. Gui Mang, ih cih te sangin a beh min uh “Guite” cih kizang zaw leh amau beh sung nangawn ah lungkim na om zaw ding hi. “Gui Mang” ih cih lampi zong “Guite” tawh laih ziau ding cihna hilo in, tua lampi amin ding mee asawk ngeingei veve ding ahihi.\nTua mah bangin, Kawlgam bup dong aa hong kitheipi ih ulian te; Gtn. Bo Tuang Za Khai (Maj. General); min lampi min in zat huai sa khol keng. Maj. Gen. Tuang Za Khai bang a zaliat mahmah hang, ihTedimkhua ihTedimtui in zong niangtui haikhat nangawn ih noptuam pih lo pi. Mi’ min vawh ding hi leng, khua tampi mawtaw lampi alignment hong zonsak Pu Kham Kap (Tungzang). Mizawngte nailung khawidan (Sericulture) hong hilh Sia Kam Kap (Thangkhal/Haaupi) cih bangte’ min vawh huai zaw lai hi. Malaysia te in, suahtakna angah nading uh apan pih, UN General Secretary U Than lungdam koh na in, Kuala-Lumpur khuapi sungah lampi khat U Than Road cihi.\nKua mel ih thei lo “Maung Vum” lam cih bang te zangh lo ding. Mi’ min peuhmah zanglo ding hihang! Hih lampi min teng akiphuah khit ciangin, Township General Administration zum, Land Survey and Record zum, Post Office (Laito zum) nasep teng in, kipawlkhawm in, hoihtak in inn nambat (House Number) hong piak diudeu kul ding hi. Tua record khempeuh, Kawlgam Hlotdaw zum, Pyinee Hlotdaw zum, Kawlgam kumpi zum khempeuh ah copy kipuak ding aa, Tedim khua aom kumpi zum khem peuh, Hausa zum, Biakna zum khempeuh in copy khat ciat peuhmah neihlo aphamawh ding ahihi.\nLia. Leng Tong Hoih\n45 Manlun lam, Leilum Quarter\nKuppihna leh ngaisut piakna te nong neih pih nading un kong zawn hi. Lungdam, Khupkhan Thang Taithul (5104 Ladbrook St, Norman, OK 73072, U.S.A.)\nPrevious: Malaysia 7-Eleven ah damiah ataih nasempa kum 12 thongkiading\nNext: ZAM Thupuak :: 04 June 2017 (ZAM 2017 – 2018 Palai kiteelding zaksakna)


url: =Pasian gam ading in: Rev. Khoi Lam Thang & Rev. Chin Lam Thang :: ZOMI DAILY\nposted on 3 December 2017 at 1:39 am Lomkholna: News, Zomi\nPasian mizat mahmah nih Rev Khoi Lam Thang (General Secretary, Bible Society of Myanmar) leh Rev Chin Lam Thang (Former Regional Secretary, India Evangelical Mission) tawh holim na hunnuam tak zangkha thei.\nRev Khoi Lam Thang in tuciang BSM tung tawnin Kawlgam ah Paunam 200 kiim bang omlak ah 38 bangin Lai Siangtho bu neita aa, tulian Paunam 19 te ading pawlkhat puahphat na leh Lai Siangtho letkhiatna kineih laitak hi. Pasian in siapa cidam khansauna hongpiak sak semsem tahen.\nRev Chin Lam Thangin Pasian thupha tawh India Evangelical Mission tawh kikop in kum 21 sung tawntung Missionary asepna, Pasian in Southeast Asia sungah Missions nasep maban semdia asap nate hong hawmsawn in tha tampi hongpia in lungkim huai mahmah hi. Siapa Pasian in cidamna hongpiak sak henla, sepzo bawlzo dingin ong kalsuan pih sak tahen.\nSiapite tawh ka holim nate uh thu manpha leh Pasian gam tangzai nading seppah ding sephuai om aa, sep leh gen thuahkawm nuam i hih manin nidang ciangin alai tawh zong ong gelhkhia in sepna zong ong hawmsawn tozel ding hi ingh.\nMore: Lungtang tunga kigelh Lai ~ Rev. Khoi Lam Thang\nPasian gam tangzai nadingin i sepzia i sepna mun leh i septheih ki bangkim lo aa, i sepkhoppih zong ki bangkim lo hi. Pasian gam adingin i septheihna i sepzia leh sepna mun tek pan semkhawm in mapang khawm ciatni. Pau Khan Sing\nPrevious: India ah naungek suakcil asikhin kisa in zato te’n Plastic Bag tawh vuiding in piakhia\nNext: Aw… Sweet December ~ Dong Mung


url: =Makai Nehemiah leh Zogam ~ Pau Do Lian :: ZOMI DAILY\nposted on 26 August 2020 at 10:30 pm Lomkholna: Article, Biakna, Paudolian\nNehemiah 1: 4 “Hih thu ka zak ciangin tusukin ka kap niloh a, ni tampi sung an tangin, vantung Pasian kiangah thu ka ngen hi.”\nNehemiah Jews mihi-a, BC kum zalomnga kiim in Persia kumpi, Artaxerxes in amat khitciang’ ama’ anpia pa ahihi. Nebuchadnezzar in Jerusalem a Jews mite salin mana Jerusalem Khuapi asuksiat khitciangin kum70 sung Babylon ah Jews mite salin taanghi. Nehemiah 1:4 agenbangin, Jerusalem kisiatcipthu azakciangin kapin nitampi antangin thungena Artaxerxes in banghangin namai mualgawp hiam acihleh hih thupiangte gen a, Nehemiah in Jerusalem khuapi lamkik ding kumpipa tungah angetleh phalna piahi. Tulai kampau hileh, gamvai (politic) tawh kiman hi-a, agamvei lua ahihman in Pasian kiangah sunleh zanin thungena agam puahkiktheih nading lampi Pasian in honsak hi.\nMakai leh Pasian thu\nLaisiangtho ihsim ciangin Nehemiah kamsang leh siampizong asa tampi ki-om hi. Amahpen siampi leh prophet zong hilo in makai Pasian itmahmah khat ahihi. Na khempeuh ah Pasian foundation (bulpi) in nei ahihman in Nehemiah nasepna khempeuh ah haksatna adiakin Israel mi amudahte in galbawl in buaina tamveipi tuak hi. Pasian in Nehemiah thuhilh a Jerusalem khuapi lam kikin Jews mite kiimleh pam alangpan’ minamdang tekhutsungpan ahutding thupia hi (Nehemiah 2:17-18).\nMakai Pasian itmi ahihman in Pasian nasem thumanlo Eliashib thuhilhin Pasian biakinn sung asiangtholo te paihkhiasak hi (Neh.13:7-9). Ih makaite Christian hina pi-in Pasian foundation aa akoihkei leh Pasian nasem, siampite akipan citaklo in golhgukna leh angsungkhual nabektawh kimakaih dinga sawtkhom loding hi. Tua ahihman in Kawlgamsunga om ih Zomite hongmakaih dingte Nehemiah bangin Pasian amasak den mite kisam hi. Christian siampi te-in Buddhist gamah thunei lo ihih manin kumpi gam hongmakaih te in siampite sangbangin Pasian maipha azongzaw te kisam hihang.\nTua hileh pawlpi tuamtuam a Pasian nasepnate leh ihgamsung ki-ukna te pau banglo Nehemiah in Jerusalem akisiacipsa alamkikzawh bangding hi. Kawlgam cihthadah ih Zogam sung ki-uknazong ahoihding zahin hoihzo lohi. Gentehna in December 2013 in Kawlpi pan Tedim Bus katuanpih Kawlgalkapte lampi hoihlohna Taingento katun uhciang kiho uha, “Lampi bawlnang sum kipia napi-in kibawllo hiveh aw” kici hi. Ei Zogam ah thuneizaw deuh dingte ei Zomi Pasian itmahmah te-in angah nadingin thungen ciatni.\nSanballat, Geshen leh Arab mite in Nehemiah kiangah Jerusalem khuapi nalam kik uh thupi mahmah hi. Kozong honghuh dinghi ung ci-in 6:2-3 gen uh hi. Kawlkumpi lamte’n agensimna vuah, ‘Chin/Zomi te amauleh amau kithutuaklo leluh ahihman in nam (ethnic) dangte zahin Kawl gam ah ki-uknatuam dingzawh nading lunghimawh huailo ci uhhi.\nHihpen Nehemiah alangpan’ suamsim asawm Sanballat, Geshen tedan a ei Zomi makai khat lehnihte tungtawnin hongpanpih nung etc in hongkhemzong omkha dinghi. Nehemiah in Sanballat te’n honghuh nung sumbei tha tangbei te hongpan pih nung acih uh hangin, Nehemiah in huhna adeihlo hilo zawin vanleh nazong akicing aneilua hituanlo napi in lungsim hoihlote’ leh pasian dangte huhding deihlo hi.\nPasian thuleh Gamthu\nBiakna leh gamthu kikhen theilo hi. Banghang cihleh biakna omlo in tualsung kiplo hi. Tualsung omloh na-ah zong Pasian biakna kip omtheilo zelhi. Munleh gam kician nei a tuamun ah akician Pasian biakding makaite tungah kinga hi. Tuabang mahin, Jerusalem Khuapi lam zodekta uha agalte uh hatsemsem hi. Ahizongin makai Nehemiah in (4:17) nasem mite khutlangkhat tawh nasemsakin a alangkhat tawh tei/galvan tawisa in khuapi lamhi.\nTedim Khuapi kiimah college leh vanleng tualpi Kumpi-in hongpia dingci in amunding leh amakai dingbang kisehkhol keei himah lehang Haka leh Falam lamte kiangna tungzelhi. Nehemiah bangin Pasian a-it abulphuh makai neihileng anungzuite’n zong zahtakleh kithutuakna omdinga ihlangte’n (ihgal ahihloh hang) hongzolo dinghi.\nPasianin makai khat akoihleh amite’ khuapi leh atengmite midangte khutsungpan ahutzawh ding deihsak hi. Tua Pasianteel makai, Nehemiah leh Ezra hong kizom a Jerusalem lamkik na-ah kilemna leh daupai na-om ahihman in, ‘kidemna hilo zawin kilemna’ tawh amakaih zoding Pasian it leh acitak makai leh Pasian nasemte (Nehemiah leh Ezra) ei Zomi te’n kisam hi.\nMarch 2000 kumin South India pan kaciah leh Tonsim (Champhai) ah nikhat kataam a, Zomi makai khat (amin thei nawnkiang) in sun nai4 sungbang gam (politic) thu honggen pih a Zogam ading angim nate honggen hi. Amahpen Zomi kipawlna khatah makai in kigena agen na-ah, “Gunkhawm tungsiah Zogam ahihzawh nading in India kumpi inzong huhna hongpia a zan nitak in suai kakaai ta hi.\nTuate in galkap 100,000 leh thauvui thautang deihzahzah honghuh ding a tua hileh thakhat thu-in Gunkhawm pan khaktan in hileh Mualtung khempeuh Zogam hiding a Tedim pen capital hiding” cihi. Kahih theihdan ciangtawh Pasian nasem dinga sangkah kahih man in hoih kasak mahmah hangin hongzawtna kanial hi.\nKalung simsung tawngah cikciang hongtang tung tammaw kaci hi. Ngimna leh geelna neihding haksaloa tuate atangtung sakding Pasian bulphuh leh seppih ding kithutuah naleh pankhopna thupi zawlai hi. Pasian thu-um ei Zomite ihih leh Pasian mah number one in koihin makaite leh siampi te kithutuak leh eitawh kituak gualzawhna om dinghi.\nMakai kician omlo-in gam kician kinei theilo a, gam kician ihneih keileh biakna kician neizolo in namdang pasian (Milim) te in hongzothawh dinghi. Nehemiah makai kician ahihman in amipihte munkip muanhuai luahsakzo a tuamun mah ah Topa minthang vangvang hi. Nehemiah bangin thongsungah bawlsiat athuakngei, Pasian bekmah aci’ aminam te ading kapsa a antang a thungen’ mi Zomite makai dingin Topa Pasian in hongpia tahen! Rev. Pau D.Lian\nPrevious: Thuthak tomkim ~ The Tedim Post (26 Aug)\nNext: Nupa (couple) kikal sumtuam neihna


url: =Hazel Top in Black | BAUKJEN CA\nHome / Outlet / Sale Tops & Tees / Hazel Top\nCA$80.00 CA$115.00 CA$80.00 CA$80.00 - CA$80.00\n1+ CA$80.00 30%\nhttps://www.baukjen.com/ca/baukjen-sale/tops-sale/hazel-top-caviar-black.htm TP40117-BLK-10 Hazel Top https://d16wp86s16nsnf.cloudfront.net/isabellaoliver/product/7a0b3aa5.TP40117-BLK-6_1.jpg/530x725.fit.TP40117-BLK-6_1.jpg 80.00 CAD 115.00 OutOfStock Outlet/Sale Tops & Tees Outlet Beautifully designed Hazel Top in [colour]. Shop the latest Baukjen womenswear collection now for stylish and flattering, effortless everyday looks. TP40117 5 14 https://d16wp86s16nsnf.cloudfront.net/isabellaoliver/product/44fc7055.TP40117-BLK-6_3.jpg/530x725.fit.TP40117-BLK-6_3.jpg


url: =/Sung hi lee scans/ /sung hi lee tied up/\nsung hi lee bound gagsung hi lee kicks asssung hi lee angel borissung hi lee picturessung hi lee nude playboy\nThe Seattle Times Company sung hi lee hawaii videosung hi lee screensavernude sung hi lee wallpapersung hi lee in the tubsung hi lee naked picturesNWjobs | NWautos | NWhomes | NWsource | Classifieds | seattletimes.com\nsung hi lee interviewsung hi lee feet youtube50 cent doin my own thing sung hi lee sex scenesung hi lee gallery 1sung hi lee sex\nhot sung hi leesung hi lee this girlphotographs of adam shulman sung hi lee 2007sung hi lee picshi sung leeabhishek bachchan sung hi lee pornthree kings aaron spelling movie sung hi lee sex videosung hi lee photosetsung hi lee tied upsung hi lee nude vids "Freedom of the press\nsung hi lee daily motionimage index sung hi leesung hi lee nude photo freevilla moller by adolf loos sung hi lee scanssung hi lee the girl nextdoorfilmography for aidan quinn American Society of Newspaper Editors\nsung hi lee with dildosung hi lee pussysung hi lee sex clipsung hi lee nude videosung hi lee pics nudeSince 1896, The Seattle Times has been the Northwest’s most trusted source of local news and information. As an independent, locally owned company with deep roots in the Pacific Northwest, we’re committed to serving the community through quality journalism for many years to come. sung hi lee playboyscan lover sung hi leesung hi lee thumbssexy sung hi lee naked galleriessung hi lee 2004 galleriesToday, The Seattle Times Company Print and Online Network reaches more Northwest adults than any other local news media, with print and online products seen by seven out of 10 adults in King and Snohomish counties.* And more than 5 million unique visitors per month access our online network, which includes seattletimes.com as well as our marketplace sites, NWjobs, NWautos, NWhomes and NWsource.**\nsung hi lee high res picsaaron kwok photos of sung hi leesung hi lee red carpetadrienne frantz leaves y r free sung hi leesung hi lee shower videoIn changing times, we continue to find new and innovative ways to meet the needs of readers and advertisers — just as we’ve done for more than 114 years. sung hi lee 2008sung hi lee video galleryfree sung hi lee picsThe Seattle Times: Your reliable resource.


url: =Samuel Niina 1 (2 Samuel 1)\n(The Second Samuel)\nSamuel niina sia Samuel khatna taw a kizom hi a, thangsang Judah ngam, (1-4) ngambuppi le sak sangah Israel huam (5-24) sungah David ii kumpi in a maanna tuanthu hi. David in bangbangin a ngam keau a, ama ii dinmun a kip sak natu le ngam sungah ama ii ngalte khut sung pan ahizong, ngam puasia ngalte pan ahizong, a kisaanna thu a telthiang vasel in a sonna ahi hi. David sia Pathian tungah a thuk mama kipiakkhiatna nei a, ama khut nuai mite tung pan thumaanna a lak thiam pa hi ci in kilak hi. David sia upna thuk nei in Pathian tungah a kipia mama mihing khat hi a, a mite in thumaan na taw a nung a zui mihing khat ahina kilak hi. Ahihang khat vevei sia ama ii uukna le tupna lianpite a tangtun natu in cizat nei ngawl thei si, mawna lipkhap huai mama zongh vawt thei si hi. Ahihang TOPA ii kamsang pa Nathan in a mawna taw a maitang ah a sua ciangin, mawna teng pualaak in, Pathian ii puak daante zongh thuak tu in a saanna thu kimu hi.\nDavid ii nuntakzia le ama ii zawna tatuamte in Israel mite ii thin nasia takin khoi ahiman, ama khan zawkciang ngam bup ii ngim nga haksat hunte hong thet ciang kumpi dang khat a lungngul uh ciang, “David ii tapa” hi le, David taw a kibang ama ii suan le paal khat hile ci in thangai uh hi.\nJudah ii tungah David ii maanna 1:1-4:12\nIsrael ngam bup tungah David ii maanna 5:1-24:25\na. Hunte kipat sawng 5:1-10:19\nb. David le Bathsheba 11:1-12:25\nc. Ngimnate le Haksatnate 12:26-20:26\nd. Hun nungsang thute 21:1-24:25\nSamuel Niina 1\nDavid in Saul ii Thina thu za\n1Saul ii thi zawkciang, David sia Amalekte a zawna pan hong cia a, Ziklag ah ni nii taam hi. 2A khuavak ni ciangin khangno khat Saul ii ngiaphual panin hong theng hi. A khuangai a lak natu in ama in a puante eaukeak in a lu tungah leivui kipoai hi. Ama in David ii kungah pai in, zatak piakna in lei ah bok hi. 3David in,“Koisung pan hong pai ni ziam?” ci in dongh hi.\nAma in, “Israelte ngiaphual pan hong suakta khi hi,” ci in zo hi.\n4“Bang thu teng piang ziam hong son tan,” David in ci hi.\n“Ih ngalkap honte ngalphual panin taikeak hi, taciang ih mite tam ma kithatlum hi. Saul le a tapa Jonathan zongh kithat hi,” ci hi.\n5“Bangbangin Saul le Jonathan thi hi ci in he ni ziam?” ci in David in dongh hi.\n6Ama in, “Kei sia Gilboa Mualvum tungah ka om luilam a, taciang Saul sia a tei neal in om hi, taciang ngalleang le siphu ngalkapte in ama neak va-ial zo uh hi. *1:6-10 1Sa 31:1-6; 1Khang 10:1-6. 7Tasia ciang ama hong kiheak a, kei hong mu in hong sam a, ka zo hi. 8Ama in kei sia kua ka hi hong dongh a, Amalek mi ka hi hi, ci in ka son hi. 9Tasia ciang ama in, ‘Hong pai tan a, hong that tan, kei sia nasia takin liam zo a, a thi tu hi zo khi hi,’ hong ci hi. 10Tua ahikom ama kung ka zuan a, ka that hi, banghangziam cile puksuk po le ama sia a thi tu hi veve hi ci in ka he hi. Tua zawkciang, ama lu tung pan a kumpi lukhu le a baan tung pan a hak ka la a, tuate nang hong puak khi hi, topa awng,” ci hi.\n11David khuangai in a puan eaukeak a, a mite zongh in tabangma in ngamta uh hi. 12Amate in khuangai in mau in, Saul le Jonathan le Israelte TOPA ii mite ngalphual ah tam ma kithat ahikom, nitak dong an tang uh hi.\n13A thu hong puak khangno pa sia, “Nang koisung pan ni ziam?” ci in David in dongh hi.\nAma in “Kei Amalekte ka hi a, ahizong nangma ngam sungah ka teang hi,” ci in zo hi.\n14David in dongh thua a, “Banghangin TOPA ii teal sa kumpipa that ngam ni ziam?” ci hi. 15Taciang, David in a mite khat samin, “Hi sia pa that in!” ci in sawl hi. Tua pa in Amalek pa vaatin thatlum hi. 16David in Amalek pa tungah, “Hi thina sia nangma le nangma kisuan ni hi. TOPA ii kumpipa in a teal sa khat ka thatlum na ci hu in nangma le nangma nilkhiat thuak ni hi,” ci hi.\nDavid in Saul le Jonathan Kaatap\n17David in Saul le a tapa Jonathan hi bangin kaatap a, 18tasia Judah mite tungah hil sawn tu in thu pia hi. ( Jashar Laibu sungah kikhum hi.) *1:18 Jos 10:13.\n19“Israel mual tungah ih lampuite thi zo!\nIh ngalkap sung pan a hang bel teng kia zo!\n20Gath ah taangko heak vun, ahibale\nAshkelon lampi liante ah taangko heak vun.\nPhilistia numeite lungdam sak ba tawng;\nPathian nei ngawlte tanute lungdam sak ba tawng!\n21“Gilboa mualte tungah nguatui le daaitui kia heak vun;\na lote ko ngawtaak tawntung tahen!\nTua munah a hangsan te ii lum sia mindaina taw liik a;\nSaul ii lum sia sathau taw kitee sak nawn ngawl hi.\n22Jonathan ii thal sia thi theina hi a,\nSaul ii namsau in hesuakna sel hi,\na thahat te vaat vawk a, ngalte thatlum hi.\n23“Saul le Jonathan, taza in lamdang in it huai,\na nunna ah nungta khawm, a thina ah thi khawm;\nmuvanlaite sangin zuan ngang zaw, tawpi te sangin hat zaw.\n24“Israel a numeite awng, Saul kaatap vun!\nama in puan san hoi hong silh sak a,\nsuang manphate le kham taw hong zeam hi.\n25“Ngalkap hangte puk zo a,\namate ngalphual ah kithatlum uh hi.\nJonathan sia mual tungah thi in lum hi.\n26“Nang atu in khuangai khi hi, ka suapui Jonathan awng;\nbangza in kei atu in it huai ni ziam!\nNang nong itna kei atu, bangza in lamdang ziam,\nNumeite ii itna ngangawn in dem zo ngawl hi.\n27“Ngalkap hangte liik siat zo a,\na ngalhiam uh te manna sel in kinusia hi.”


url: =Padenpauh maan tam – Mary Lu Leon, San Jose, California ~ T. Sawmlian :: ZOMI DAILY\nPadenpauh maan tam – Mary Lu Leon, San Jose, California ~ T. Sawmlian\nposted on 11 May 2017 at 3:00 am Lomkholna: Article, Sawmlian\nKei nupi pilvang het lo khatin gen kul het lo kong genna hang pen ka innkuan uh gentheihna hang ahi hi. Ka lawmpa sepna sanginn te’n nasem a tawpsakte lakah ka lawmpa zong kihel hi. Sep ding mu pak lo ahih manin nasep ding dang a zon sungin kha guk bei a, ka sum kholsate uh bei ta hi. Meltheihte sum leitawiin, lohkik nading zong haksa veve ahih manin leitawi kik ding zong baih lo hi.\nTua hun laiin ka tate uh kum kua, kum guk leh kum thum mi hi uh a, ka haksatna uh bangmah thei loin, a ne bei thei bek ahi uh hi. Ka nasep theih sun siktawh-laikhet (typing) hi a, hong cial a om ciangin semin, nek le taak, sum le paai muh nading, innkuan vak nadingin kicing zo het lo hi. Tua bang ka seploh ciangin a ommawh mahmah ka tate ka kem hi.\nKum thak leh tam:\nKha guk hong bei-in lametna bangmah om tuan lo hi. Ka lunggim semsemin, ka tate lah ommawh semsem uh a, zing an huan ding ka neihloh niin khuaval zawsop uh hi. Tuaci pi-in kum thak hong tung hi.\nBiakinn-ah zong kikhawm tei napi, ka lungsimah bangmah om thei taktak tuan lo hi. Lametna bang hiam ka nei a, ahih hangin ka lamet ka thei tuan kei hi. Tua hun laiin ka tapa Roger kum kua(9) mi pen ommawh phadiak hi.\nNung kal in ka kikholhkhopna khan (sitting room) uhah a lawmte tawh kimawl uh a, ka padenpauh maan lianpen uh tamsak uh hi. A bawlhoih kik nading man $20 pen innkuan ngeinate adingin tam ahihloh hangin, nek ding dang lei nading neihloh ciangin manpha nuam mahmah hi.\nTuni Pizing (Monday) zingsangin nungkal a limlang maan tam ging tawh a kibang, ka lupna khan uh pana ging leh pasal naupang, lauhna tawh a kiho ging ka za hi. Mitkha ah $20 a mawk bei hong dawkin, aw khauh takin, “Bang hih kik nai vua?” cih kawmin inntung lamah ka paito pah hi. Inntung paitohna’ letna tawp panin Roger in lauh mel takin, “Padenpauh… maan… tam… a…!” hong ci hi.\n“Kua tapsak hiam?”\n“Ih maw, bawllung lawn maimai ung a…”\n“Bang hangin lupna khan-ah kimawl na hi uh hiam, manlangin hong kumsuk un, manglang in!”\nHong kumsuk uh a, Roger lawmpa Johnny in phamawhsak tuak het loin, nui hiaihuai a, tuain ka hehna khangsak hi.\n“Ka inn uhah kimawl phal nawn lo ka hi uh. Johnny na thei hiam? Roger tawh zong kimawlkhawm thei nawn lo ding. Tua banah ka innsung uhah zong nong lut thei nawn kei ding hi. Limlang maan nih na tapsakna uh hi ta,” ciin Johnny ka hilh hi. A jacket uh pia-in, hehsuak mahmahin inn pualamah ka sawnkhia hi.\nKiho tuak lo:\nA pusuak khit uh ciangin telephone la-in Johnny nu ka phone pah a, “Roger’ nu ka hi hi. Ka limlang maan uh tamsak kik uh a..” ka ci leltak hi.\n“Ke’n zong nei tuan ke’ng! Johnny bek i tapsak zong hi tuan lopi. Tua bang naupang kimawlna thu maimai tawh hong phone nawn kei in!” cih leh a phone koih thuah hi.\nHehsuak leh lunggim mahmahin tutna-ah ka tusuk a, ka kap hi! Ka kahna hang thupi lohzia ka ngaihsun a, nidangin limlang maan khat lei nadingah buai sam lo hi’ng. Ka buaina a thupilohna panin ka innkuan haksatna uh hong kidawksak hiin ka thei a, tua in ka lungsim nasak semsem hi. Tua bang lianga innkuan bawlsiathuai, limlang maan dal khat bek hanga mite in hopih taka a ngaihsutloh uh hi ta ka hi maw… ka cia a, ka kap damdam hi.\nBangmah ngaihsutpi nei loin ka ta nauzaw nihte ka kem a, bangmah omlohna nek ding koihna kiangah dingin, banga sep theih ka neih? Thungetna….\n“Topa hong panpih in” ciin ka kihehpihhuaisak a, ka ngaihsutsut ciangin leitungah kei sangin huh a kul zaw mihing a om ding ka um thei kei hi. Ahih hangin keu mahmahin, bangmah ngaihsun thei taktak loin, Pasian tawh zong ka kikhol thei taktak kei hi.\n“Topa, keimah bang a genthei Topa…” peuh ciin ka kiko zel hi. Gentheihna pen Topa tawh kinaina ahih leh, a ta hi taaka genthei hiin ka kithei hi. Ahih hangin bangmah a meetna om tuan lo hi.\nTam kik!! :\nTua kidonna-ah zawha ka om laiin telephone hong ging a, ka liinglak hi. “Pi Leon maw?” ciin hong dong a, ka hihna thu ka hilh hi.\n“Anderson ka hi a, na tapa Roger in na nambat hong hilh hi”\n“Na van uh siatsak nei hiam?” ka ci pah hi.\nKa upmawhdan lian ahi hi\n“… ahih hangin Roger pen naupang hoih mahmah ahi hi” hong cih ciangin ka naak nuamdeuh pah hi.\n“A lawmpa tawh ka inntual uhah kimawl uh a, bawllung tawh ka padenpauh maan deng tam uh hi”\n“Awi! poi mah si e! Ommawh lo dingin ka hilhhilh hiven…”\n“Tua bang hi ding hi. Pi Leon aw, na tapa pen na tai lua kei in, a thu kong hilh ding hi. Maan pen tamsak mah uh hi. Pusuakin ka sam hi. Na tapa lo zaw pen taimang a, teekta ka hih manin ka delh thei kei hi. Ahih hangin na tapa pen khitui luang dektakin mawh kisasa-in hong kileh a, maisak dingin hong thuum hi. Amin leh na telephone nambat hong pia a, tua ciang hong hopih ka hi”.\nDawn kik pak nading zong ka thei kei hi. Padenpauh khat bawl nadinga ka buai laiin, a dang khat bawl ding nei kik… ka lungsim patau mahmah hi. Gen ding thei loin leilam enin ka om hi.\nAhih hangin hong hopihnu in gen zo nai lo a, “Pi Leon aw, hih bang tapa hoih a nei dingin na innkuan uh na hanciam mahmah ding uh um ing. Kong pahtak mana hong phone hi zaw ing” hong ci hi.\nPhat theih phat mawhin ka tapa a phat hangin a maan kitam pen tam veve a, kikhel thei tuan lo ding hi. Innkuan hoih leh zahtakhuai banga hong mu ahih leh, ka bawlsak kik uh kul ding hi. Tua dingin lah bangmah neih ka nei kei uh hi.\n“Pi Anderson, lungdam ei, maan kitam man zong piak kong sawm ding uh hi. Ahih hangin, tu lianin bel … haksa mahmah…” ciin ka hilh a, ka innkuan uh haksatzia leh gentheihzia ka hilh gawp hi.\nKa gen zawh ciangin Pi Anderson in zong gen ding thei pak loin tawmvei om a, “Lawmnu, thu ngen lo na hi hiam?” hong ci hi.\n“Ngen e, thu ngen mah ing,” ciin ka dawng hi. Hi mah hi, thu ka nget zelna ka hilh a, ahih hangin ka lungsim taktak tawh ka nget theihloh thu ka gen kei hi.\n“Thu kong ngetpih ding hi. Ka biakinn uhah thungen pawl ka kibawl uh a, tualaiah na min zong kong hel ding hi. Topa’n thupha hong pia hen” ciin a phone koih hi.\nKhung kawmin ka ngaihsun a, tuni’n banga ka sin? Sung lama ka Kha pen a keu ngeina in keu veve a, pua lam lah ka gentheih ngeina-in genthei veve-in, maan kitam bawlphat ding nih ka neih beh hi. Ahih hangin thu khat, ka tate kiangah ka siam bangbanga nuntakzia ding ka hilh pen, tuni in a metna ka thei hi. A lawmpa in haksatna thuak ngam loin a buksan/taisan laiin, ka tapa in phungam a, zo hi. Mi haupi ka hi hi!!\nKong pakta hi :\nKong khak hong kihong a, lau kawmin Roger hong lut hi. A khutah lenin, ka angah ka kawi hi.\n“Bang ci a, mi in hong phone hi lo hiam, nang hong taai lo ding maw?”\n“Taai lo e, kong pakta zaw hi” ciin Pi Anderson thu gen khempeuh ka hilh hi. Maan a tapsakna hanga lungdam ka hi kei a, a hihkhialh pen hangsan takin a tungah bang tung ding hiam cih thei loin a phutsuak ngam thupi ka sakna thu ka hilh hi.\n“Ahih leh, bang hangin Johnny bangin taimang lo na hi hiam?”\nA hang gen ding a thei pak kei hi. Kingaihsunin, “Ih maw, Sunday School ah hong hilh uh hi. Na pen hihkhialh theih hi a, imsim lo a gen hoih hi. Ka ipsim leh ka gitlohna a tamsak semsem ka hi hi” hong ci hi.\n“Tua bang maw! Ahih leh i gitlohna tamsak semsem loin, Pasian kiangah mawhmaina i ngenkhawm diam?” ka ci a, ka nih-un thu ka ngenkhawm uh hi.\nNitak, ka pasal nasep ding zonga vakkhia hong ciah ciangin ka tuah thute ka hilh a, amah’n zong Roger pen pakta mahmah hi. Maisakna ngenin ka innkuan-un thu ka ngen kik uh hi. Ko nupa zong a tuamin ka Kha mi velval loh uh hangin, ‘tate tawh a kitona Pasian zuat hoih hi’ cih ka phawk uh hi.\nKomau mah bangin maan kitam thei aneih cihloh buang Pi Anderson in koh tawh kibatna tam neih het lo hi. Neih le lam, sum le pai tampi neiin, nupi zahtakhuai mahmah hi a, meltheih hoih leh lawm hoih, a hau pipi zong tampi nei hi. Thu hong ngetsak bek tham loin, ka sep nading hong ngaihsutpih a, ka innkuan kivak nading uh ka muh theih nading nasep hong muhsak pah hi. Tua banah ka lawmpa in taxi hawl nasep mu a, ka hun haksapi uh nuamzaw deuhin ka palsuak thei uh hi.\nHih hun ka pelh theih nading uh a kipatna pen Maan thum kitapna hang hi lel tak hi!! (Lengzem pan ka tei khiat hi.) T. Sawm Lian\nPrevious: Tatmadaw te’n Karen State sungah aphum uh Landmines teng hemkhiading\nNext: Yangon ah Rohingya te hangin Buddhist leh Muslim kikal buaina piang\nKimpu leh Kimpi – 8 ~ Hau Za Cin\nKimpu leh Kimpi – 1 ~ Hau Za Cin\nSiamah Pinu Dr. Mercy tawh hungeelna\nBanghangin Zomi Ukpite in Pinlong Agreement sign uhhiam?\nKawlgam sungah neksathau atuh akibawl te kiman tading ~ ZD


url: =Pu Awn Za Pau Thu A Tom In. - Laibu Saal\nHome > Mimal Taangthu > Pu Awn Za Pau Thu A Tom In.\nPu Awn Za Pau Thu A Tom In.\nPu Awn Za Pau.\nPu Awn Za Pau Thu A Tom In:\nSaizang khuapi Liappi veeng ateng Pu Neng Vum (Gualnam) leh Pi Nok Za Ciin (Gualnam)te nupa sungpan in June 5, 1945 (official) ni in suak hi.\nLaizom Suahpih Unauteng leh Azi/Apasalte\n(1) Pu Zel Za Lang Major(d) Pi Ning Za Thang(d)TG\n(2) Pu Sing Pau(d) A neu lai in si\n(3) Pi Cing Khaw Don(d) Pu Tual Pau Sgt(d)TG\n(4) Pu Sing Khaw Zam(d) (i) Pi Hau Zen Cing(d)GSL\n(ii) Pi Ning Za Khawl GKK\n(5) Pi Ciin Za Lian(d) Japan gallai zavat in si\n(6) Pu Pum Khaw Kam(d) Japan gallai zavat in si\n(7) Pu Awn Za Pau Pi Ciang Khan Zen TG\n(8) Pi Man Za Ning Pu Lian Za Tung(d)G\nTG – Tawmging GSL – Gualnam Songlam\nG - Gualnam GKK – Gualnam Kikkai\nAzi tawh Aneih Atate leh Amo Amaakte:\n(1) Pa Vum Lam Kam Vocalist Nu Awi Huai Lun Dr.\n(2) Tg Pau Khan Kap BA (Philo.)BTh, M Div Lecturer TCC, Yangon.\nNu Ning Hau Lun B Pharm\n(3) Tg Lang Khan Sing BSc (Chem.) Single -\n(4) Nu Ciin San Cing BBA, BARS, MBA, Kaplan University, Singapore\n(Branch University of Murdoch University, Australia) Pa Ye Lin Han (Businessman)\n(5) Tg Zam Cin Mang Matric -\n(6) Lia Vung Sen Lun BCTech, BARS, BS (Bio-medical Studies ) OU, Nursing candidate - ORU\n(7) Lia Don Hau Niang Matric -\nTu laitak in a tapa upen Pa Vum Lam Kam leh Nu Awi Huai Lunte sung pan piang a tupate taktak ahi, Tg Pau Mun Van leh a tapa upen nihna Pa Pau Khan Kap leh Nu Ning Hau Lun sung pan piang Tg Pau Biak Sungte nei hi.\nB Th - Bachelor of Theology (Tedim Christian College - Yangon)\nM Div - Master of Divinity (M IT- Insein, Yangon)\nBA (Phillo) – Bachelor of Arts (Philo) – Arts & Sc University, Yangon\nB Sc (Chemistry) – Bachelor of Science(Chemistry) “\nBARS - Bachelor of Arts in Religious Studies (M I T– Insein,Yangon)\nBBA - Bachelor of Business and Administration(Institute o Economics)\nMBA - Master of Business and Administration (Kaplan University –\nBCTech - Bachelor of Computer Technology (University of Computer Studies-Yangon)\nBS (Bio-medical studies) – Bachelor of Science (Bio-medical Studies)… OklahomaUniversity OK, USA\nTCC - Tedim Christian College – Yangon\nMIT - Myanmar Institute of Theology\nOU - Oklahoma University\nORU - Oral Robert University\nMatutna leh A Gahte:\n01. State Primary School, Saizang khuapi ah 1950 – 51 kumin Zolai tan 1 kah kipan hi.\n02. Tedim gambup Zolai tan 4 laivuanna ah State Primary School, Saizang khuapi panin 1954 kum in zo hi.\n03. Kum 1958 kumin Manglai tan 7th Standard gambup kumpi dotna Tiddim khuapi pan dawng a, gual zo lo in kia hi.\n04. A kum kik 1959 kum ciangin Army Children’s Middle School, Nandwin/Nanmyo Mandalay pan in Manglai tan 7 zo hi.\n05. A tan 8 kah lai (1959-60) kum in United States kumpite vaihawmna pan kiseh a Zogam ah hong pai American Fulbright Teacher: Herbert Wehrly inh Falam, Tiddim, Thuklai aa om SHS sangpite tawh a kigawm khawm in, ih Zo ngeina leh Zo tangthu a tuamtuam Manglai in kidemsak a, a nihna ciang ngah hi. (The Story of Two Brothers – Unau Nihte Tangthu)\n06. High School Final (HSF) or SLC (School Leaving Certificate) 1961 kum in Tiddim State High School pan zo hi.\n07. Kum 1962 akipan old system phiat in tan 9 pen High School Final dingin ciangtan nawn lo a, kumpite in tan 10 sang hon kipan hi. Zogam ah Falam bek ah tan 10 sang koih ahih man in, Kawlgam lam zuan a, Army Children’s High Shool, Meiktila pan in 1962 kum in Matric Class kici, tan 10 (Tenth Standard) Arts subject tawh zo hi.\n08. College a kah ciangin Pure Science la kik bungleh aa, I Sc Part B (Intermediate of Science Part B) Taunggyi Intermediate College pan in 1964 kum in zo hi. Tua kum mah in Rangoon Institute of Technology (RIT) kah theihna ding Taunggyi Intermediate College pan mi 4 bek in ngah a tua lak ah kihel hi.\n09. BE (Civil) 1968 kum November kha in zo a, Ciimnuai Zomite sung ah RIT pan BE ngah masa penpen ahihi.\n10. May 7, 1969 ni a kipan Assistant Engineer (AE) Lamvuandok zaatawh Maintenance (11) Public Works Corporation (PWC), Falam – ACE (Assistant Command Engineer) zum ah sem pah hi. Public Works sung ah AE kici Lamvuandok leh a tungsiah za teng zong Ciimnuai tate sungpan a ngah masa pen mah ahihi. (11) Public Works Corporation (PWC), Falam – ACE (Assistant Command Engineer) zum ah sem pah hi. Public Works sung ah AE kici Lamvuandok leh a tungsiah za teng zong Ciimnuai tate sungpan a ngah masa pen mah ahihi.\n11. January 22, 1972 ni in Saizang khuapi ah a it leh a ngaih mahmah azi, Pi Ciang Khan Zen tawh Zo ngeina in kiteng uhhi.\n12. Kum 1969 pan kum 1986 ciangdong kum 18 sung Zogam Tiddim lo buang ah AE za ciang om theihna Falam, Matupi, Mindat, Haka khuate ah sem kawikawi hi. Zogam ah a om sung in Mindat – Matupi lampi ah kum 5 sung, Haka - Matupi lampi kum 11 sung mah sem hi. Mindat - Matupi leh Haka - Matupi mawtaw lampi tung ah mawtaw car pai theih suak naii lohna pan in mawtawpi leh Jeep car pai theih dong sem khia hi. (1972 – 1986)\n13. Gangaw - Haka mawtaw lampi (75 miles) zong atotna ding zawi (alignment, 2’ trace cutting) zon akipan mawtawpite’ pai theih dong sem khia hi.(1977-1986)\n14. Haka kum 10 a om sungin Chin State Departmental Office Buildings, National Housing Board Quarters te, Auto-telephone Exchange Building innpi leh Cinemascope Building innpite ama lamsa vive ahihi.\n15. Haka khuapi pan Thantlang khuapi paina, Haka leh Timit lui kikal mawtaw lampi suk leh to (gradient) khamm mahmah mawtaw lam lui pen, a pelh dingin Tonzang uksung Seitual khua pan hong nusiasa Lambu Pum That Pau SAE leh Haka pan JE Tum Hre te vaiipuak pia in tu laitak aa, akitawn mawtaw lampi, a zawi zon a kipan mawtaw pai theih dong sem khia hi.\n16. 16. Haka kum 10 a om sungin PWC te zat theih ding, sap man (house rent) ki-ngah lo innte puahna ding budget sungpan in zumpi a, (Head Office, Rangoon) a lente tawh kitheihneih in CE (Chief Engineer) zum, TE (Township Engineer) zum leh Zintun Innpi, zum\nnasem leh mawtaw hawlte inn ding ama nget siamna ziak a, akingah sumte tawh lamh sak piikpeek hi.\n17. Germany pan a hong kipia huhna leh akisam lai teng self-help tawh kilam Haka khuapi aa YMCA innpi, Pu Tun Thawng, Chin State Co-operative Officer (Buanman) makaihna tawh aki-lamh lai in, thudotpi (Consultant) in gelpih seppih bawlpih hi.\n18. Haka khuapi a om Taungzalat Golf Club golf course (9 holes) akipat cil a kipan a bupi a man siang dong, CE U Lal Bik (Falam) makaihnabsungah Zo gam aa’ding a masa penpen golf course bawlkhia hi.\n19. Haka khuapi ah nidang aa zato lamka kici, tuuksial aa minn kicipna leh lei kiatna, township leh state zumpi kikal ah tennis court khat, a kisam vanteng sikh in a khong hithet in bawl sak hi.\n20. Japan ah 1983 kum in Building Engineering Course kha 3 val sung mah va kah hi. JICA kici, (Japan International Corporation Agency) te’ makaihna mah tawh Modern Bridge Engineering Course zong (1-5-82 to 31-3-83) kha 11 vilvel kah hi.\n21. ADB loan tawh kibawl pha kik Rangoon – Prome Road Improvement Project (MS 22/0 pan MS 178/0) 1986 pan 1991 kum kipat dong kum 5 sung sitset mah AE za tawh mapang hi.\n22. AE nasep kum 22 val a phak ciangin 1991 kum kipat in EE (Executive Engineer) za khangto a, Head Office Roads & Bridges Planning ah kha 5 val sem hi.\n23. Chin College Construction Project ( Sang kihon ciangin Kalay College kici ziau ) ah College sang kihon dong (1991-1994) kum thum sung sem hi. Three - storey building khat leh hostel te anbuk leh anneekna kithuah hall khat lo buang, a dang teng khempeuh ama lamh khitsa vive ahihi.\n24. Public Works Head Office, (Design Section) ah kum khat val sem in Shwedagon Pagoda nisuahna lam pan a keellei teng nidang aa akhuamte dolsing tawh kibawl ahihna pan in RCC tawh lam ding in design a thak in bawl phat kik sak hi.\n25. Kum 1995 bei kuan ciang in Special Bridge Construction Unit (4) a thak kiphuang a, a mah’n makai in Rakhine gam ah kum Y2K dong a om sung in Kitspanady leiipi aa kipan leii lianpi 4 leh taattung (pagoda/stupa) hoih mahmah (2) lam hi.\n26. Kitspanady leii bul ah VIP te tunna ding zintun inn hoih mahmah khat zong lam hi.\n27. Kyauktaw, Rakhine State ah “Kitspanady Golf Club” ii golf kimawlna ding golf course (9) holes zong Tatmahmu(Regional Commander) Brigadier General Hla Myint tawh kikop in, mualbawk tampi tak to zang in guam tampi tak vuknelh a, a kipatcil a kipan, a man siang sitset dong golf course hoih mahmah khat semkhia hi.\n28. Kyauktaw mualtung a taattung leh Buddha limte omna paina ding, a omsa khe lampi pan in mawtaw pai theihna ding in lampi thak zonsak in ziiksak a, tar road dongin bawlsak hi.\n29. Kyauktaw pan tai 5 a gamlatna a om, tangtuan pek a minthang mahmah Mahamohni Shrine kikoihna Temple sungah nitumna lam pan kahtohna pi 10 a sau pi 6 a zai keellei (zaungtan) dawl khat (one flight) zong a tungkhuh akipan a veksek in Special Bridge Construction Unit (4) min tawh bawl sak hi.\n30. Kum 1997 ciangin Deputy Superintending Engineer in za khang hi. A kum kik 1998 ciangin Superintending Engineer tawh Zogam paisak ding a cih ciangin Leii lamhna mah ah sem nuam zaw ahih man in nial hi.\n31. Kum 2000 leuleu ciangin Yangon – Kyaukphyu mawtaw lampi dung a Leii lianpi 9te’ alen a uk dingin tungsiahte’n seh leuleu a nih vei vilvel nial hi.\n32. Kum 2000 pan a pension laak dong (4-10-2006) Ayeyarwady Division ah Project Director in lei lianpi 2 leh taattung hoih mahmah khat lam beh leuleu hi. A vekpi in leii lian 6 a lamna lak ah leii 5 te leii bul ah marble tawh kibawl mualsuang tungah a lampa’ a ma min kigelh in kisuang sinsen hi. Kum 2003 zawh ciang in a lam a dawhte’ min kiguang nawn lo hi.\n33. Yangon - Pathein lampi tung ah MS 23/0 Daka leii a lam lai in Southern Command (Pathein) Commander; General Htay Oo in nasep maa liau tak a zawhna “Pahtawina” laipi pia hi.\n34. Tai 14 a gamla Pathein (Bassein) pan Tharpaung lampi tung a kidawh sing leii leh siik leii luite (wooden bridges + bailey bridges) pan in permanent bridge kici RCC bridge vive in laihsak gai khin hi. Mawtaw lampi zong tai (14) sau aa bangmah kiphah lo a leitang guak ahi, leitanglampi (earth road) pan in 9 inches a sah suanglampi (metal road) in bawl sak hi.\n35. Kum 1991 kum Chin College Construction Project ah Project Director a sep akipan, a pension laak dong Pasian Thupha sang toto in, leii lianpi vive lamna ( Bridge Construction Project) ah a makai ding in vaiipuak kipia suaksuak aa, Kawl gambup Public Works sung ah project nasepna alian aneu tawh kizui in Project Director top (10) sungah kihel den hi.\n36. Kimawlna lam tawh kisai in, 1970 kum in Manager, Falam Township Football Team ah sem hi. Tua kum mah in Manager, Falam District Football Team ah sem in gualzo hi. Mindat a om ciang in Mindat District Football Team Manager (1974) kum in sem leuleu a gualzo ta leuleu hi.\n37. Kum 1970 December 29 pan 1971 New Year ni dong Falam khuapi a kibawl Chin Special Division bup Inter-Township Tennis Tournament ah Tiddim Township Tennis Team ii Team Manager sem in a khatna mah ngah pah hi.\n38. Public Works pan a kumsial a kibawl Kawlgam bup State & Division Sports kidemna ah kum 5 vilvel Chin State Team Manager a sep kawm in golf sat kidemna ah kihel den hi.\n39. Ki-ukna lamah BSPP (Burma Socialist Programme Party) hun lai in Party Seihhmu (Party Cell Group Leader) dong Mindat ah sem ngei hi. Mindat leh Haka ah a om lai in Vice-Chairman, Township Workers Council ah sem ngei hi. Matupi khua ah a om lai (1972-73) in Matupi Township leh Chin State level thukhen makaipipa (Chairman) zong sem ngei hi.\n40. Pasian la leh gam itna la tawh kisai in a phuak leh a sak siam a thuah TSKhai makai aa, a khum ‘Sihna Kigo Zo Series’ Album (7)na ‘Zeisu In Topa Hi’ a cih leh ‘Sihna Kigo Zo Series’ mah ahi, Album (8)na ‘ Na Keel Luphum ’ ban ah, la phuah leh lasak zong a siam sem khat mah ahi, Zogam Lalpu makai a, a la khum ‘Nung Hei Ken’ cih albumte tawh kisai in, akisam sum leh paaite sikh sak in mapang hi.\n41. Leiipi Market a piankhiatna ding aa, a tha a ngal leh a hun manphate a pia ahi, a makai vaihawmpipa Pu Kam Kap leh upate in a ngetna bangin,(60’ x 200’)a zai a huanglang (Tu laitak a Pu Ngul Za Khen Paute tenna dungsukteng, Leiipi Market huanglang tawh kikim) a khawnkhong tanghial in pia hi.\n42. Biakna lam tawh kisai in RZBC (Rangoon Zomi Baptist Church ah 1990 kum akipan 1997 dong mah pawlpi upa sem hi. Tua zawh ciangin Tedim Baptist Church-Yangon ah, akiphut cil (July 7, 1997) akipan pawlpi upa sem paisuak hi. A nunung pen 2006 kum pan in 2008 gamdang a pai dong TBC-Y ah President sem hi. Tu laitak a, akilam san ahi, Tedim Baptist Church -Yangon Biakinnpi lim(original design) zong ama hoihsak bang aa, a suaih sak mah ahihi.\n43. Haka khuapi a om Carson leh Cope topate kiphumna han buk (Pavilion) 1984 kum aa, a lamsakna vaii tawh kisai in kumpi van zang hi ci’n gambup makai uliante tung ah kikhia a, kumpi thukan SBte’ thu dotna tampitak thuak lawh dikdek hi.\n44. Saizang Baptist Church a lui lam kik loh a, a phatmawh teh pawlpi mite kiang pan ahi zongin, apua lam pan huhna hong kipiate ahi zong in, tuate khempeuh taw-phah in, pawl sungah nitha la lo a, taangpi tha leh ngal tawh hong kipiate tawh kopkhawm in leh, a kisam thuah lai sum leh paaite khempeuh a bangkuapipa Maj Zel Za Lang tapa u pen Pa Vum Suan Mung tawh kikop in, Pasian Angvanna A Thuphate lungdam kohna leh hong nusia sa nu leh pate tuak phawkna in, (75’x 36’) a zai biakinn thak dawlnih a pata in kipawl in lam khawm uh a, 2003 kum February 27, ni in Saizang Baptist Church Diamond Jubilee Pawipi tawh kituakin kihong hi.\n45. Kumpi nasep a vekpi kigawm kum 38 sung sem in a suah zawh kum 60 a phak khit hangin, kum khat leh a lang val sem thuah hi. Khasum khan ciangin, kumpite in kumpi sum tam bei lua ci -in a kisam mahmahte cih loh buang, kum 60 a cingsate ki-tawp sak tekta a hih manin (4-10-2006) ni aa kipan pension la hi.\n46. A suah zawh kum 65 a phak khit hangin Pasian in Thupha pia thuah leuleu a, 2010 August 23, ni akipan Tulsa, Oklahoma; a om Bios Corporation ah DSP (Direct Support Professional) za tawh nasep kipan kik leuleu hi. Kum 2 a sep khit ciangin (August 22, 2012) khawlnga ta hi.\n47. Tu laitakin a nuai a thu leh late Pasian deihna a om leh hun lem ciang a, laibu a suahkhiat pah lian dingin, a kiging sa in koih khin kiinghkeengh hi.\n(a) Ka Pian Sinthu – My Life, My Memoirs Vol 1 & II Words: 365,748\n(b) Ciimnuai Tate La Namcin Dawng 9,000 Val Words: 332,852\n(c) Zomite’ Paunak leh Adang Paunak Atuamtuam Words: 137,223\n(d) Khanglui Pau Ciik, Thu Ciinh leh La Kammalte’ Akhiatna - : 90,797\n(e) Pu Thang Tuan Gen Tangthu leh Adang Tangthu,\nThuluii Hoihnono Atuamtuam Words: 115,170\n(f) Gualnam Beh Tangthu Words: 12,365\n(g) Pu Lam Vum Suan leh Khakte’ Mimal Ciaptehna Words: 43,100\n48. Victory Christian Centerte’ sapna tawh “ Word Explosion “ kikhoppi kah dingin Kawlgam pan August 13, 2008 ni in dingkhia a, August 14, 2008 ni in US tung hi. A tanu sangkah ziakin omtheihna phalna ngah ahih manin tu laitakin Tulsa, Oklahoma State ah a zi leh a tate 5, a mo leh atu khat tawh om leltak uhhi.\nMinphatna Letmat leh Medal Ngahte\n1. Public Service Medal (1988 - 1989)\n2. Rule of Law & Order Medal (04- 01-1999)\n3. Peace & Tranquility Medal (04- 01-1999)\n4. Good Service Personal Award (2002 – 2003)\n5. Excellent Performance in Administrative Field(2nd Class) (04- 01-‘00)\nLeii Dawhsate Min leh A Sauna\n1.Kitspanady Steel truss 2532’ Kyauktaw, Rakhine State\n2.Yoe Chaung Bailey DS 540’ Kyauktaw, -do-\n3.Kin Chaung Bailey DS 440’ Ponnakyun, -do-\n4.Pikauk Bailey DS 360’ Kyauktaw, -do-\n5.Daka RCC 1400’ Daka, Ayeyarwady Div\n6.Ngawun(Myokwin) Steel truss + PC Girder RC 2835’ Myokwin, -do-\nRCC = Reinforced Cement Concrete PC = Pre-stressed Concrete\nSteel truss = Siikleeipi DS = Double Single\nMotto: Lungduaina In Gualzawhna Hi.\nUpdated On: ( 23 – 09 - ‘15 )\nTheih ding: Hih Pu Awn Za Pau Thu A Tom In: pen ama phalna tawh www.cinpuzomi.com ah aki suak sak ahi hi. A mah dan Zomi Mipil, Misiam ineih khak hampha mahmah hang. I Biak Pasian in ama minthan nading leh Zomite ading in hong zatsak semsem ta hen.\nThangsian Kip September 15, 2017 at 10:22 PM\nThupi thei mahmah ei..khat kongdot nop pen a laibu bawl, labu bawl te PDF in a om thei tam maw, Sia zomicinpu...\nThangsian Kip September 15, 2017 at 10:23 PM\nItem Reviewed: Pu Awn Za Pau Thu A Tom In. Description: Rating: 5 Reviewed By: Cinpu Zomi


url: =Zomi Nam Ni bawldingvai Thu Taangkona ~ Zomi Innkuan OK :: ZOMI DAILY\nposted on 18 February 2017 at 12:11 pm Lomkholna: News, Zomi, Zomi Nam Ni\nDear a zahtakhuai ZIOK kipawlna pawlhuam sunga om Zomi Nu leh Pa, u leh uau, lawm leh gual a kuamapeuh,\nZomi Innkuan Oklahoma kipawlna mintawh ong hopih ungh. Tutung kong taangkoding thu a hihleh Leitung minam tuamtuamte sungah Zomite zong Minampi khat ihihna ong kilangsak kumsima i neih a 69 cinna Zomi Nam Ni Zomi Innkuan Oklahoma kipawlna mintawh nasiatak in i bawlding hi.\nHih hunsungah Zomi Nam Ni tawh kisai thugenna, Zongeina lamna tuamtuam, naupang te Zongeina nik leh puan lahna Fashion Show, Gamngaihna lasakna tuamtuam leh i Zin Mangpi Pu Kham Lam Tuang @ Bob Tuangpi (ZCD Youth) in Zomite ading thu manpha tampi onggen ding hi.\nTua hunsungah Zomi khempeuh i paikimciat nadingin itna leh zahtakna lianpi tawh kongzawn uhhi. Zomi Nam Ni hun geelna leh Zomi Nam Ni bawldingvai thu taangkona video tomno zong a nuaiah ong khakkhawm ungh. i vekpi in Zomi Nam Ni ciang kimuhsawm tek ni ei.\nAmun : The Other Side Event Center ( OK Asian Market sai gei )\nA hun : 6:00PM to 10:00PM\nA Ni : February 20, 2017 (Monday)\nBoard of Directors teng taang’ in,\nPrevious: Ngaihsut thu khat ~ Lian Tuang\nNext: Malaysia, Johor Baru ah mawtaw khatin Bicycle tuang khangno mi 8 taihlum in mi 8 liam ~ ZD


url: =ACHSAH (Aksah ci-in sim in) A ngah ding hamphatna la thei, Adeih thuah Numei. - Laibu Saal\nHome > Thuluui/Articles > ACHSAH (Aksah ci-in sim in) A ngah ding hamphatna la thei, Adeih thuah Numei.\nACHSAH (Aksah ci-in sim in) A ngah ding hamphatna la thei, Adeih thuah Numei.\n(Aksah ci-in sim in)\nA ngah ding hamphatna la thei\nAdeih thuah Numei\nJosh 15:16; Judges 1:12, 13; 1 Chronicles 2:4, 9\nAchsah (Aksah) pen Kaleb in khatbek aneih tanu ahihi. Kaleb i cih pen Isrel te Kanan gam a zuatlai a Joshua tawh kibang a, thuman tak a, makai Moses nungzui khat ahihi. Achsah min khiatna ‘Kizem’ cih nopna hi. Sanggam pasal zong 3 nei hi (1 Khang 4:15).\nOthniel tawh kiten na\nJoshua in Pasian thupiak bangin Kaleb gamh (tanh) pia hi. Kaleb in ama ngah gamsung pan Anak mite hawlkhia hi. Alak ding maban omlai ahih manin lungkim theiloin la suak ding ngaihsun hi. A mahmah pai kul lo a, apian theih nading in tua dan a-ut, a lazo ding mi a om leh a tanu pia ding cih kamciam pia hi. Kaleb sanggampa tapa, Othniel in tua thu azak ciangin lawp mahmah a, va kuan pah in galte a omlai teng hawlkhia siang hi. Tua ciangin Caleb in a kamciamsa om bangin a tanu Othniel pia hi (Thukhente 3:8-11). Hih luah ding gamah amau gamh (leitang) thupi mahmah hi. Banghanghiam cih leh Izipt gam ah, na nakpi tak asep uh hang aluah khak ding bangmah om lo hi. Atu atate tungah a nusiat ding vangil leh leitang khat zong om lo hi.\nLeitang nget behna\nHih a ngah nasa uh Negeb gam pen leitang hoihlohna sehtak gam ahihi. Tuikhuk gina omlo in ankung leh singno ki ciing theilo ding na mun ahihi. (Hih Negeb zangkuam pen Isrel kumpi te siamna hangin tu hun in singno leh lo hing tawh dim hi). Aksah in a pasal tawh kikum in a pa kiangah tuikhuk omna gam teng zong na nget beh hi. Caleb in zong nungngat san het lo in na pia pah hi.\nAksah leh a pasal gamtatna huaiham vai asa zong om ding hi. Ahi zong hih Aksah te nupa gamtatna pen kha thu tawh kipawl khat ahihi. Kha lam ah zong Pasian in duhhop ding hong deih hi. Mi khenkhat te in, Pasian in i kisapna hong thei a, bangmah ngetnget kul lo hi, a ci pawl zong om hi. Ahi zong in LST in I kisap thute Pasian tungah nget tangtang ding ahihna hong gen hi. Ngen lo a hong ki pia na tampi I ngah hi. Ahizong in Pasian in I nget ding hong deih hi. Ih nget ciangin; khatna ah- Pasian in na khempeuh I bulpi ahihna pulak I hihi. Nihna ah- Pasian in kizopna deih Pasian hi-a, deih leh sap ngetna in kizopna nei ih hihna hong lak hi. Athumna ah- Pasian pen a cingh Pasian ahihna hong thei sak hi. Luke 18 na-ah, lungkia lo a, ih deih, i kisapte i ngah masiah nget ding ahihna meigong nupinu tangthu tawh na genteh hi. 1 Khang 4:10, ah zong Jabez in Pasian tungah duhhoptak in thu na ngen a, Pasian in a thungetna diksa in pia hi.\nPasian in leitung nate sang Kha Siangtho nget ding hong deihsak zaw hi. Leitung nate I kisap lam thei hi. Ahi zong tuate sang a kisamzaw abulpi Kha Siangtho ahihlam hong gen hi. Aksah in tua sehtak gam ahoihsak theih nading a kisam tuikhuk ahih na thei hi. Aksah apil ahi hi. Pasian in thupha apiak mite en leeng, a minthan na ding azangh kik thei ding mite zong na hihi. Late 2:8 na ah, leimong donga I nget ngam ding Pasian in hong gen hi,’.\nAksah leh a pasal in tua nungsang ah suan leh khak bangzah nei a, bangteng sem hiam cih i theihnon loh hangin Pasian in maipha pia ahihna I mu hi. Othniel in a sungh pa lunggulhna tangtun in, Israel mite gal pan a hutna ah Pasian lungkim hi cih I thei hi.\n1. Aksah pa Caleb thu LST ah bangci dan in gen hiam? (Gamlak vakna 14:20-35 sim in)\n2. Othniel bang cidan mi hi ding ki ngaihsun thei hiam?\n3. Aksah in banghang apa tungah tui khuk te nget beh hiam? Hebia 13:5 na tawh etkak inla a kilam danna gen in.\n4. Aksah in tuhun ading khalam thu bang hong gen hiam? (Matt 7:7-12;1 Kor 14:1), te tawh et kak in.\nItem Reviewed: ACHSAH (Aksah ci-in sim in) A ngah ding hamphatna la thei, Adeih thuah Numei. Description: Rating: 5 Reviewed By: Cinpu Zomi